<imp:content xmlns:imp="http://APIE.imp">

<imp:doc imp:orderNum="0">
<Infopress language="SK" xmlns:ns1="SipadeType" xmlns:sipadeXhtml="SipadeXhtml" xmlns:xhtml="http://www.w3.org/1999/xhtml"><Title>EP potvrdil svoje návrhy na posilnenie bezpečnosti námornej prepravy</Title><Topic>Doprava</Topic><PublicationDate>2008-09-24 - 16:09</PublicationDate><Chapo>EP dnes v druhom čítaní podporil súbor návrhov v oblasti námornej prepravy, ktorých cieľom je posilnenie bezpečnosti na mori. Poslanci prijali väčšinu pozmeňovacích návrhov z prvého čítania a potvrdili tak svoj postoj voči Rade, ktorá vo svojom spoločnom stanovisku nezohľadnila väčšinu parlamentných návrhov z prvého čítania. Parlament ľutuje, že dve ďalšie správy námorného balíčka - správa o povinnostiach krajiny vlajky a správa o civilnej zodpovednosti, boli v Rade zablokované.</Chapo><Content><xhtml:div>

<xhtml:div>Prijaté návrhy sa týkajú kontrolného a informačného systému pre dopravu plavidiel, vyšetrovania nehôd v odvetví námornej dopravy, zodpovednosti dopravcov voči cestujúcim po mori v prípade nehôd, štátnej prístavnej inšpekcie a subjektov poverených inšpekciami a prehliadkami lodí.</xhtml:div>
<xhtml:div> </xhtml:div>
<xhtml:div>Ďalšie dve správy, ktoré sú súčasťou námorného balíčka - správa o povinnostiach „krajiny vlajky“ a správa o civilnej zodpovednosti, boli zablokované v Rade, ktorá k nim doposiaľ nepredložila spoločný postoj. Parlament tieto skutočnosti veľmi ľutuje, pretože si je vedomý nutnosti čo najskôr prijať súbor všetkých siedmych legislatívnych návrhov, ktoré majú Európu ochrániť pred námornými nehodami a znečistením.</xhtml:div>
<xhtml:div> </xhtml:div>
<xhtml:div>Správu <xhtml:strong>o monitorovacom a informačnom systéme Spoločenstva pre lodnú dopravu</xhtml:strong> vypracoval belgický poslanec Dirk <xhtml:strong>STERCKX</xhtml:strong> (ALDE, BE).</xhtml:div>
<xhtml:div> </xhtml:div>
<xhtml:div>Poslanci dnes prijali pozmeňovacie návrhy z prvého čítania týkajúce sa ustanovenia nezávislých orgánov v členských štátoch pre účely prijímania lodí v núdzi. Parlamentný spravodajca argumentuje tým, že závažné námorné nehody, ku ktorým došlo v posledných rokoch v Európe, jasne ukázali, že sa často premrhá veľa času zisťovaním toho, kto je za čo zodpovedný. Parlament ďalej žiada, aby bol v prípade nehody vytvorený nezávislý odborný posudok, na základe ktorého bude prijaté rozhodnutie, aké opatrenia sú potrebné, aby sa dalo predísť katastrofám.</xhtml:div>
<xhtml:div> </xhtml:div>
<xhtml:div>Správu <xhtml:strong>o vyšetrovní nehôd v sektore námornej dopravy</xhtml:strong> vypracoval europoslanec Jaromír <xhtml:strong>KOHLÍČEK</xhtml:strong> (GUE/NGL, CZ). Prijatá smernica ustanovuje pravidlá na úrovni Spoločenstva pre vyšetrovanie po námorných nehodách a mimoriadnych udalostiach, t.j. zavádza povinnosť členských štátov uskutočniť technické vyšetrovanie po vážnych a veľmi vážnych námorných nehodách. Účelom je stanoviť okolnosti a preskúmať príčiny nehôd s cieľom vyvodiť z nich všetky dôsledky a tým zabrániť budúcim nehodám.</xhtml:div>
<xhtml:div> </xhtml:div>
<xhtml:div>Smernica ukladá členským štátom povinnosť zriadiť nezávislé špecializované orgány s vyšetrovacími právomocami. V prípade nehôd, ktoré sa týkajú dvoch alebo viacerých štátov, zavádza návrh spoločné vyšetrovanie pod vedením jedného členského štátu, čo má zabrániť súbežnému vyšetrovaniu. Členské štáty budú okrem toho povinné postupovať v prípade nehody podľa jednotnej metodológie a vypracovať správu o nehode v štandardizovanom formáte. </xhtml:div>
<xhtml:div> </xhtml:div>
<xhtml:div>Správu <xhtml:strong>o zodpovednosti osobných prepravcov v preprave po mori v prípade nehôd</xhtml:strong> vypracoval europoslanec Paolo <xhtml:strong>COSTA</xhtml:strong> (ALDE, EI). Návrh nariadenia počíta so začlenením Aténskej dohody o preprave cestujúcich a ich batožiny po mori do právnych predpisov Spoločenstva a pridáva isté zmeny, najmä čo sa týka rozsahu jej zavedenia.</xhtml:div>
<xhtml:div> </xhtml:div>
<xhtml:div>Hoci Rada prijala časť pozmeňovacích návrhov Parlamentu z prvého čítania, poslanci prijali v druhom čítaní niektoré zo svojich pôvodných návrhov, ktoré považujú za kľúčové a ktoré Rada do svojho spoločného postoja neprevzala. Ide predovšetkým o rozšírenie oblasti pôsobnosti na domácu námornú prepravu (Rada navrhuje, aby sa týkala len veľkých lodí kategórie A), začlenenie vnútrozemských vodných ciest a zavedenie zálohovej platby vo výške najmenej 21 000 eur v prípade smrti cestujúceho, úplnej a trvalej invalidity alebo vážneho zranenia cestujúceho.</xhtml:div>
<xhtml:div> </xhtml:div>
<xhtml:div>Parlament taktiež podporil pozmeňovacie návrhy z prvého čítania, ktorými navrhuje harmonizovaný prístup pri vyplácaní maximálneho odškodnia pre obete nehôd.</xhtml:div>
<xhtml:div> </xhtml:div>
<xhtml:div>Správu <xhtml:strong>o štátnej prístavnej kontrole</xhtml:strong> vypracovala francúzska poslankyňa Dominique <xhtml:strong>VLASTO</xhtml:strong> (EPP-ED, FR).</xhtml:div>
<xhtml:div> </xhtml:div>
<xhtml:div>Návrh Parlamentu sa od návrhu Rady líši predovšetkým v otázke počtu inšpekcií plavidiel v jednotlivých kategóriách rizík a počtu inšpekcií, ktoré budú vnútroštátne orgány povinne uskutočňovať. Poslanci taktiež nesúhlasia s návrhom Rady, aby boli kotviace plavidlá zbavené inšpekcie a aby boli dočasne zakázané plavidlá nespĺňajúce štandardy. Parlament naopak požaduje, aby bol tento zákaz trvalý.</xhtml:div>
<xhtml:div> </xhtml:div>
<xhtml:div>Posledné dve správy balíčku <xhtml:strong>o organizáciách vykonávajúcich inšpekcie a prehliadky lodí </xhtml:strong>vypracoval španielsky poslanec Luis de <xhtml:strong>GRANDES PASCUAL</xhtml:strong> (EPP-ED, ES).</xhtml:div>
<xhtml:div> </xhtml:div>
<xhtml:div>Vzhľadom k tomu, že boli zistené významné odlišnosti v priebehu inšpekcie a udeľovania osvedčené o bezpečnosti svetového loďstva si navrhovaná legislatíva (smernica a nariadenie) kladie za cieľ posilniť a zdokonaliť úlohu klasifikačných spoločností uznaných v EÚ a označovaných ako "uznané subjekty". Poslanci poukazujú na skutočnosť, že v súčasnosti pretrvávajú v priebehu inšpekcie a pri udeľovaní osvedčení uznaným subjektom veľké nedostatky, ktoré predstavujú vážne a neprijateľné riziko pre bezpečnosť alebo životnú prostredie. Uznané subjekty majú v rámci bezpečnostného reťazca námornej dopravy veľkú právomoc, na ktorú musia príslušné orgány dôsledne dohliadať. Najväčšie názorové rozdiely, ktoré pretrvávajú medzi Parlamentom a Radou, sa týkajú mena tohto nového subjektu, jeho uznávanie a zodpovednosti uznaných subjektov v čase, keď jednajú v mene štátu.</xhtml:div>

</xhtml:div></Content><REF text-before="reference_abbr"><ns1:ID>20080923IPR37884</ns1:ID></REF><Knowmore text-before="more"><Link href="/activities/plenary/ta.do?language=SK" title="Vyhľadávač najaktuálnejších prijatých textov">Konečné znenie prijatých textov nájdete po ich publikovaní prostredníctvom vyhľadávača tu</Link></Knowmore></Infopress>
</imp:doc>
<imp:links imp:orderNum="0">
<LINK>
<LANGUAGE>SK</LANGUAGE>
<RANK>1</RANK>
<ORIGIN>LINK</ORIGIN>
<URL>/activities/plenary/ta.do?language=SK</URL>
</LINK>
</imp:links>
<imp:assoc imp:orderNum="0">
<ASSOCIATION NAME="DTD">-//EP//DTD IM-PRESS 20050901 IPR DOC XML V0//EN</ASSOCIATION>
<ASSOCIATION NAME="XSL">-//EP//STYLESHEET IM-PRESS 20050901 IPR DOC XML V0//EN</ASSOCIATION>
</imp:assoc>
</imp:content>