<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000320">O-000320/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96835">Traian Ungureanu</PERSON>, <PERSON ID="23819">Csaba Őry</PERSON>, <PERSON ID="96814">Elena Băsescu</PERSON>, <PERSON ID="96834">Iliana Ivanova</PERSON>, <PERSON ID="33982">Marian-Jean Marinescu</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000320">Vec: Voľný pohyb pracovníkov v rámci Európskej únie</OBJECT><CONTENT><PARA>Niektoré členské štáty EÚ v súčasnosti uplatňujú pracovné obmedzenia na zamestnávanie bulharských a rumunských občanov. Na konci roka 2011 uplynie druhá fáza prechodného obdobia pre tieto dve krajiny. Od roku 2011 musí členský štát v prípade, že sa rozhodne predĺžiť opatrenia na ďalšie dva roky, poskytnúť dôkaz o vážnom narušení jeho pracovného trhu.</PARA><PARA>V prípade týchto dvoch krajín, na ktoré sa ako na jediné v rámci EÚ stále vzťahujú prechodné opatrenia, údaje naznačujú, že: na konci roka 2010 predstavovali rumunskí a bulharskí občania, ktorí sa zdržiavali v krajinách EÚ – 25, 0,6 % celkového počtu obyvateľstva EÚ. V období rokov 2004 až 2009 zvýšili rumunskí a bulharskí pracovníci HDP Španielska o 1,7 % a Talianska o 1,3 %.</PARA><PARA>1.  Mohla by Komisia vysvetliť podmienky, za ktorých môže členský štát pokračovať v obmedzovaní prístupu na pracovný trh v tretej fáze podľa príslušných ustanovení Zmluvy, prístupových dohôd a platnej judikatúry Súdneho dvora?</PARA><PARA>2.  Môže Komisia jednoznačne vysvetliť čo znamená „vážne narušenie“ na pracovných trhoch?</PARA><PARA>3.  Mohla by Komisia vypracovať a predložiť jasné hodnotenie metodiky, ktorú členské štáty musia používať s cieľom dokázať, že vážne narušenia ich pracovných trhov sú spôsobené prílevom rumunských a bulharských pracovníkov? </PARA><PARA>4.  Mohla by Komisia navrhnúť súbor zrozumiteľných ukazovateľov na hodnotenie žiadostí týkajúcich sa predĺženia alebo opätovného zavedenia prechodných opatrení členskými štátmi? Je veľmi dôležité, aby tieto kritériá boli jednoznačne a transparentne vysvetlené a oznámené verejnosti. Len potom môže Komisia zabezpečiť jasný a viditeľný proces pre budúce členské štáty, ktoré budú podrobené tomuto postupu.</PARA></CONTENT></QUEST>