<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0052">O-0052/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="4342">Joseph Daul</PERSON>, v mene skupiny <GRPOL GRPOLID="2948">PPE</GRPOL>, <PERSON ID="1911">Martin Schulz</PERSON>, v mene skupiny <GRPOL GRPOLID="2949">S&amp;D</GRPOL>, <PERSON ID="97058">Guy Verhofstadt</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0052">Vec: Aký je politický význam stratégie EÚ 2020 v súvislosti so súčasnou finančnou a hospodárskou krízou?</OBJECT><CONTENT><PARA><LIST TYPE="OL"><ITEM>Akú úlohu by mala podľa Rady plniť stratégia EÚ 2020 pri prekonávaní súčasnej finančnej a hospodárskej krízy? Zohľadňuje stratégia EÚ 2020 v dostatočnej miere vzájomnú závislosť makroekonomickej politiky a štrukturálnych zmien? Je Rada ochotná podporiť ambiciózny návrh Európskej komisie na posilnenie Paktu o stabilite a raste? Súhlasí Rada s tým, že dosiahnutie ambicióznych cieľov stratégie závisí od rýchlo sa obnovujúceho rastu európskeho hospodárstva a že účinná koordinácia makroekonomických politík by výrazne zlepšila vyhliadky na silnejší rast? Podporí Rady opatrenia, na základe ktorých bude Únia schopná vykonávať koordinované politiky zamerané na rast, investície a konkurencieschopnosť?</ITEM><ITEM>Domnieva sa Rada, že súčasné návrhy sú dostatočne ambiciózne na to, aby európske hospodárstvo do roku 2020 získalo vedúce postavenie vo svete? Ako Rada zabezpečí, aby rozpočtové plány Únie a členských štátov odrážali priority stratégie EÚ 2020 a aby financovanie a reformy na európskej aj vnútroštátnej úrovni boli v súlade s politickými cieľmi a úlohami, ku ktorým sa Európska rada prihlásila? Je Rada pripravená prijať sekundárne právne predpisy a predložiť s tým súvisiace návrhy s cieľom stanoviť záväznejší rámec EÚ 2020 pre členské štáty? Ako môže stratégia EÚ 2020 prispieť k uskutočneniu nevyhnutných štrukturálnych reforiem?</ITEM><ITEM>Akú úlohu by mali podľa Rady zohrávať Komisia a Parlament v rámci pracovnej skupiny vytvorenej Európskou radou v marci 2010 v snahe zlepšiť hospodárske riadenie v Únii?</ITEM></LIST></PARA></CONTENT></QUEST>