<AQE.QER><ANSWER AID="AE-005510-11" QIDREFS=""><HEAD.A><TI3><P.WQ>Odpoveď: Michel Barnier v mene Komisie</P.WQ></TI3><P.WQ><DATE.WQ DATE.DOC="">(20. júla 2011)</DATE.WQ></P.WQ></HEAD.A><CONTENTS CTNID="AC-E-005510-11"><P>Dňa 31. marca 2011 Komisia predložila návrh smernice o úverových zmluvách týkajúcich sa obytných nehnuteľností<NOTE TYPE="NUM">KOM(2011) 142.</NOTE>. O danom návrhu momentálne rokuje Európsky parlament a Rada.</P><P>Cieľom návrhu je zaistiť, aby veritelia, sprostredkovatelia a spotrebitelia konali pri poskytovaní a prijímaní úverov zodpovedným spôsobom. Dlžníci si od začiatku finančnej krízy môžu úvery dovoliť v čoraz nižšej miere, stále viac spotrebiteľov nie je schopných splácať svoje úvery a počet spotrebiteľov, ktorí stratili svoje domovy, stúpa. Cieľom návrhu je takisto položiť prvé základy účinného a konkurencieschopného jednotného trhu, ktorý by predstavoval prínos pre spotrebiteľov, veriteľov a sprostredkovateľov úverov. Veritelia a sprostredkovatelia musia v súčasnosti čeliť prekážkam, ktoré im bránia vykonávať činnosť v inom členskom štáte (napr. skutočnosť, že nemajú prístup k úverovým históriám spotrebiteľov, vyššie náklady spôsobené rozdielnymi požiadavkami na zverejňovanie). Občania, ktorí si chcú vziať hypotéku v inom členskom štáte, takisto čelia prekážkam (napr. nedostatok porovnateľných informácií). Všetky tieto faktory prispievajú k obmedzeniu cezhraničných činností na trhu s hypotékami. </P><P>Napriek uvedeným skutočnostiam sa zmluvná sloboda bude naďalej uplatňovať a návrhom sa veriteľom (bankám) neukladá povinnosť poskytnúť úvery v jednotlivých prípadoch. Postupy spojené s posudzovaním úverovej schopnosti možného dlžníka, požiadavky na informácie a pravidlá upravujúce transparentnosť sa však zharmonizujú a výrazne zlepšia.</P></CONTENTS></ANSWER></AQE.QER>