<AQE.QER><ANSWER AID="AE-004388-11" QIDREFS=""><HEAD.A><TI5><P.WQ>Odpoveď: John Dalli v mene Komisie</P.WQ><P.WQ>Písomné otázky : <NO.WQ QIDREF="Q-E-004388-11"><ANCHOR ID="1" FAMILY="WQ" TYPE="E" YEAR="2011" NUMBER="004388">E-004388/11</ANCHOR></NO.WQ>, <NO.WQ QIDREF="Q-E-005055-11"><ANCHOR ID="2" FAMILY="WQ" TYPE="E" YEAR="2011" NUMBER="005055">E-005055/11</ANCHOR></NO.WQ>, <NO.WQ QIDREF="Q-E-005563-11"><ANCHOR ID="3" FAMILY="WQ" TYPE="E" YEAR="2011" NUMBER="005563">E-005563/11</ANCHOR></NO.WQ>, <NO.WQ QIDREF="Q-E-005756-11"><ANCHOR ID="4" FAMILY="WQ" TYPE="E" YEAR="2011" NUMBER="005756">E-005756/11</ANCHOR></NO.WQ></P.WQ></TI5><P.WQ><DATE.WQ DATE.DOC="">(4. júla 2011)</DATE.WQ></P.WQ></HEAD.A><CONTENTS CTNID="AC-E-004388-11"><P>Právne predpisy Európskej únie v oblasti potravín sú navrhované s cieľom zabezpečiť vysokú úroveň ochrany ľudského zdravia v celej EÚ a súčasne zaistiť účinné fungovanie vnútorného trhu. Členské štáty zohrávajú kľúčovú úlohu v snahe zabezpečiť, aby potravinové výrobky uvádzané na trh spĺňali požiadavky EÚ na bezpečnosť potravín. Na tento účel sa zaviedli efektívne systémy vrátane systému rýchleho varovania pre potraviny a krmivá, v rámci ktorého musia členské štáty oznámiť akékoľvek informácie o existencii zdravotného rizika pochádzajúceho z potravín alebo krmív. </P><P>Popri zaistení bezpečnosti potravín a nápojov v Európe sa v právnych predpisoch nezabúda na zabezpečenie plnej informovanosti spotrebiteľov, pokiaľ ide o povahu a charakteristiky potravín, ktoré konzumujú. Tento cieľ sa dosahuje prostredníctvom prísnych požiadaviek na označovanie potravín. Zloženie potravín musí byť jasne uvedené v zozname zložiek a povaha výrobku musí byť menovite špecifikovaná.</P><P>Pokiaľ ide o kvalitu potravinárskych výrobkov nesúvisiacu s otázkami bezpečnosti, z nedávnej štúdie vykonanej Združením slovenských spotrebiteľov s podporou Komisie vyplýva, že zloženie šiestich značkových potravinových výrobkov a ich ceny sa môžu v siedmich krajinách EÚ značne líšiť.</P><P>Z dôvodu malého počtu vzoriek a testovaných výrobkov, ako aj nedostatku informácií o metodike odberu vzoriek v doteraz uverejnených údajoch, sa nemôžu výsledky tejto štúdie považovať za reprezentatívne, pokiaľ ide o zloženie a cenu potravinových výrobkov v starých a nových členských štátoch vo všeobecnosti. Komisia si vyžiadala podrobné výsledky štúdie, ktoré ďalej preskúma.</P><P>Takéto rozdiely môžu vzniknúť na základe preferencií a chutí spotrebiteľov, ich očakávaní (vrátane cenových), technických špecifikácií výrobných liniek, ako aj dostupnosti a prístupu k surovinám. Spravidla platí, že potravinárske spoločnosti rozhodujú o tom, čo uviesť na trh, v ktorom členskom štáte a za akú cenu. Napríklad známe značky čokolády často koncipujú svoje výrobky odlišne, aby sa prispôsobili rôznym chutiam v Spojenom kráľovstve a v Írsku na jednej strane a v kontinentálnej Európe na strane druhej. </P><P>Komisia prispela svojimi opatreniami v oblasti informovania a vzdelávania spotrebiteľov k vyššej uvedomelosti občanov v nových členských štátoch, pokiaľ ide o spotrebiteľské práva vrátane kľúčových pravidiel týkajúcich sa bezpečnosti a označovania potravín. V Bulharsku sa táto kampaň uskutočnila v roku 2010<NOTE TYPE="NUM">http://aktivnipotrebiteli.bg/kampania/index.php</NOTE>. Okrem toho Komisia tento rok vo všetkých národných jazykoch uverejní oddiel venovaný informovaniu a vzdelávaniu spotrebiteľov v oblasti bezpečnosti potravín na stránkach Dolceta<NOTE TYPE="NUM">www.dolceta.eu</NOTE>, čo je priebežne aktualizovaný internetový portál venovaný vzdelávaniu spotrebiteľov.</P><P>V budúcnosti bude Komisia naďalej venovať osobitnú pozornosť výsledkom akýchkoľvek ďalších štúdií, ktoré sa vykonajú na túto tému.</P></CONTENTS></ANSWER></AQE.QER>