<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000035">O-000035/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="4544">Diana Wallis</PERSON>, <PERSON ID="4253">Frédérique Ries</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000035">Vec: Revízia rámca pre expertné skupiny Komisie a vyrovnané zastúpenie a transparentnosť</OBJECT><CONTENT><PARA>Komisia nedávno zrevidovala svoj rámec upravujúci expertné skupiny v rámci Komisie (SEK(2010)1360) a (C(2010)7649)).</PARA><PARA>V článku 9 ZEÚ sa uvádza, že „Únia dodržiava [...] zásadu rovnosti občanov, ktorým sa dostáva rovnakej pozornosti zo strany jej inštitúcií, orgánov, úradov a agentúr“, a v Kódexe dobrej správnej praxe Európskeho ombudsmana sa uvádza, že „pri rozhodovaní úradník dodržiava primeranú rovnováhu medzi záujmami súkromných osôb a všeobecným verejným záujmom“. V súčasnosti má veľký počet expertných skupín jednostranné zloženie v prospech záujmov súkromného sektora a najmä najväčších spoločností.</PARA><PARA>1.  V revidovanej verzii rámca sa neprijali žiadne opatrenia usilujúce o vyrovnanejšie zloženie expertných skupín prostredníctvom posilnenia zastúpenia malých a stredných podnikov alebo občianskej spoločnosti v nich. Súhlasí Komisia s tým, že by to mohlo znamenať, že dostávať vyvážené poradenstvo nie je povinné? Ak áno, vysvetlite:</PARA><PARA>2.  Pri výbere externých odborníkov Komisia musí uviesť, či odborníci zastupujú záujmy určitej zainteresovanej strany alebo či sa o nich predpokladá, že sú nezávislí od akýchkoľvek zainteresovaných strán. Aké konkrétne kroky plánuje Komisia podniknúť, aby sa v prípade tejto posledne uvedenej kategórie zabránilo akémukoľvek konfliktu záujmov? Konkrétne: plánuje Komisia uplatňovať usmernenia GR SANCO?</PARA><PARA>3.  Podľa článkov 1 a 11 ZEÚ a článku 15 ZFEÚ, ktorý udeľuje verejnosti právo prístupu k dokumentom, je transparentnosť pre inštitúcie hlavnou zásadou pri prijímaní rozhodnutí v rámci EÚ. Plánuje Komisia v tejto súvislosti zriadiť užívateľsky ústretovú internetovú stránku, na ktorej budú zverejnené všetky verejné výzvy na predkladanie žiadostí a všetky expertné skupiny s ich úplným zložením a sprístupnené verejnosti všetky zápisnice? Ak áno, ako to urobí a v akom časovom rozmedzí? Ak áno, vysvetlite:</PARA><PARA>4.  Prečo Komisia nekonzultovala s Európskym parlamentom pred prijatím konečných rozhodnutí o revízii tohto rámca vzhľadom na skutočnosť, že transparentnosť sa stala otázkou spoločného záujmu pre Komisiu aj Európsky parlament? Je Komisia ochotná tak urobiť?</PARA></CONTENT></QUEST>