<QUEST><TI><TI-INTRO>ÚSTNA OTÁZKA <QREF QID="H-2010-0044">H-0044/10</QREF></TI-INTRO><TI-SESSION>pre hodinu otázok na schôdzi v februári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="28114">Liam Aylward</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0044">Vec: Obmedzenia pri prevážaní tekutín na palubách lietadiel</OBJECT><CONTENT><PARA>Obmedzenia vzťahujúce sa na cestujúcich, podľa ktorých si so sebou môžu zobrať maximálne 100 ml tekutín, gélov, pást, krémov a kozmetických výrobkov, naďalej veľmi komplikujú cestovanie a spôsobujú problémy tak pasažierom, ako aj prevádzkovateľom letísk.</PARA><PARA>Tieto obmedzenia v mnohých prípadoch predlžujú čakanie v radoch, vedú k zabaveniu prevážaných vecí a v niektorých prípadoch aj k zabaveniu nakúpeného tovaru. Cestujúci sú často po bezpečnostnej kontrole nútení zaplatiť vysoké ceny za vodu a iné nápoje.</PARA><PARA>Účinné bezpečnostné opatrenia sú nepochybne žiaduce a bezpečnosť cestujúceho a leteckej dopravy je prioritou. Napriek tomu je nutné preskúmať platné obmedzenia týkajúce sa tekutín vzhľadom na to, že sa uplatňujú už niekoľko rokov.</PARA><PARA>Plánuje Komisia preskúmať toto nariadenie? Navrhuje nejaký časový rámec na zmiernenie týchto obmedzení? Môže Komisia poskytnúť ďalšie informácie o technickom vývoji, najmä vo vzťahu ku kontrole tekutín?</PARA></CONTENT></QUEST>