<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000315">O-000315/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, <PERSON ID="97137">Sylvie Goulard</PERSON>, <PERSON ID="97086">Sonia Alfano</PERSON>, <PERSON ID="28246">Alexander Alvaro</PERSON>, Baroness <PERSON ID="4529">Sarah Ludford</PERSON>, <PERSON ID="97018">Theodoros Skylakakis</PERSON>, <PERSON ID="97203">Ramon Tremosa i Balcells</PERSON>, <PERSON ID="109337">Philippe De Backer</PERSON>, <PERSON ID="96710">Jens Rohde</PERSON>, <PERSON ID="34235">Stanimir Ilchev</PERSON>, <PERSON ID="97131">Giommaria Uggias</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000315">Vec: Extrateritoriálny účinok právnych predpisov tretích krajín a právne predpisy EÚ o ochrane údajov</OBJECT><CONTENT><PARA>Právne predpisy tretích krajín môžu mať extrateritoriálny účinok, ktorý priamo ovplyvňuje spoločnosti a občanov na území EÚ. Takéto právne predpisy môžu byť v rozpore s právnymi predpismi EÚ, napríklad v oblasti ochrany údajov. Preto zákon o zdravotnej starostlivosti (Medicare Act), zákon o daňovom súlade zahraničných účtov (FATCA), zákon o dohľade nad zahraničnou rozviedkou (FISA) a vlastenecký zákon (Patriot Act) vyžadujú predloženie osobných údajov uchovávaných v Európe orgánom USA:</PARA><PARA>1.  Domnieva sa Komisia, že právne predpisy tretích krajín, ako sú tieto zákony USA, môžu mať prednosť pred príslušnými právnymi predpismi EÚ o ochrane údajov a právami a zárukami, ktoré tieto predpisy poskytujú občanom a podnikom? Vie Komisia o ďalších príkladoch právnych predpisov tretích krajín s extrateritoriálnym účinkom, ktoré sú v rozpore s príslušnými právnymi predpismi EÚ o ochrane údajov a súvisiacimi právami?</PARA><PARA>2.  Domnieva sa Komisia, že postúpenie osobných údajov tretím krajinám, ako sa požaduje vo vyššie uvedených príkladoch právnych predpisov USA, predstavuje porušenie príslušných právnych predpisov EÚ o ochrane údajov? </PARA><PARA>3.  Aké okamžité kroky podnikne Komisia s cieľom riešiť tieto otázky v spolupráci s príslušnými orgánmi USA a čo urobí pre ochranu a zastupovanie záujmov občanov EÚ a spoločností so sídlom v EÚ?</PARA><PARA>4.  Aké okamžité kroky podnikne Komisia, aby zabezpečila, že pravidlá EÚ týkajúce sa ochrany údajov sa budú účinne uplatňovať a že právne predpisy tretích krajín nebudú mať prednosť pred právnymi predpismi EÚ, a teda nebudú rušiť práva a záruky, ktoré tieto predpisy poskytujú?</PARA></CONTENT></QUEST>