<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000025">O-000025/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96779">Danuta Maria Hübner</PERSON><BRK/>v mene <COMMITTEE COMMID="2869">Výboru pre regionálny rozvoj</COMMITTEE></TI-AUTHOR></TI><OBJECT OBJID="OBJ000025">Vec: Zmena programov využívajúcich prostriedky zo štrukturálnych fondov s cieľom lepšie bojovať proti nezamestnanosti mladých a pomôcť MSP</OBJECT><CONTENT><PARA>Na neformálnom zasadnutí Európskej rady 30. januára 2012 predseda Barroso navrhol, aby členské štáty presmerovali prostriedky, ktoré sa majú ešte prideliť zo štrukturálnych fondov EÚ, na pomoc MSP a boj proti nezamestnanosti mladých. Predseda Barroso pri tejto príležitosti odhadol, že na financovanie je k dispozícii celkom 82 miliárd EUR. Požiadal členské štáty, aby spolu s Komisiou preskúmali výhody presmerovania prostriedkov z fondov do iných programov.</PARA><PARA>Vzhľadom na skutočnosť, že všetky prostriedky zo štrukturálnych fondov na obdobie 2007-2013 už boli rozdelené členským štátom a že všetky sú vyčlenené na operačné programy a priority, výbor by uvítal, keby Komisia mohla odpovedať na tieto otázky:</PARA><PARA>- Mohla by Komisia poskytnúť Parlamentu presné informácie o tom, ako dospela k sume 82 miliárd EUR, ktoré by ešte mohli byť vyčlenené, respektíve ako ju vypočítala? Mohla by poskytnúť podrobné informácie o ich rozdelení prostredníctvom rôznych štrukturálnych fondov? Mohla by poskytnúť informácie o doterajšej miere čerpania prostriedkov zo štrukturálnych fondov?</PARA><PARA>- Mohla by nás Komisia informovať o presných opatreniach, ktoré plánuje s cieľom presmerovať na iné programy tie prostriedky zo štrukturálnych fondov v roku 2012 a 2013, ktoré ešte neboli pridelené právne záväzným spôsobom, a ako chce Komisia riešiť situáciu tých členských štátov, ktoré nebudú ochotné tieto prostriedky presmerovať na iné programy?</PARA><PARA>- Mohla by Komisia poskytnúť Parlamentu hodnotenie vplyvu nedávnej zmeny všeobecného nariadenia, ktorou sa zavádza zvýšená miera spolufinancovania?</PARA><PARA>- Pokiaľ ide o zmenu a doplnenie všeobecného nariadenia o nástrojoch s rozdelením rizika, ktoré Komisia nedávno navrhla, mohla by Komisia vysvetliť možný vplyv týchto zmien na čerpanie prostriedkov zo štrukturálnych fondov? </PARA></CONTENT></QUEST>