<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0084">O-0084/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="23866">Edit Bauer</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0084">Vec: Charta práv žien</OBJECT><CONTENT><PARA>Oznámenie Komisie s názvom Posilnený záväzok v prospech rovnosti medzi ženami a mužmi Charta žien, uverejnené na začiatku marca 2010 (KOM(2010)0078) pri príležitosti Medzinárodného dňa žien pripomenulo, že rovnosť medzi ženami a mužmi je základným právom zakotveným v článku 2 Zmluvy o Európskej únii a v Charte základných práv Európskej únie. V oznámení sa tiež vymedzuje päť kľúčových oblastí činnosti zameraných na podporu rovnosti na nasledujúcich päť rokov. Európsky parlament s potešením očakáva novú komplexnú stratégiu pre rovnosť medzi ženami a mužmi, ktorú by Komisia mala prijať do septembra 2010.</PARA><PARA>1.  Mohla by Komisia informovať Európsky parlament o pokroku, ktorý nastal od marca 2010, najmä pokiaľ ide o prípravu novej stratégie? </PARA><PARA>2.  Aké konkrétne kroky prijme každý člen Komisie s cieľom splniť ciele vymedzené v oznámení Komisie, aby zabezpečil posilnený záväzok k rodovej rovnosti?</PARA><PARA>3.  Akým spôsobom plánuje Komisia splniť záväzok k zabezpečeniu úplného využitia potenciálu žien, ako aj ich zručností, pričom sa zaistí zosúladenie pracovného, rodinného a súkromného života?</PARA><PARA>4.  Aké nástroje plánuje Komisia zmobilizovať na účely významného zníženia platových rozdielov medzi mužmi a ženami?</PARA><PARA>5.  Aké opatrenia plánuje Komisia prijať na zabezpečenie spravodlivejšieho zastúpenia žien a mužov na vysokých miestach vo verejnom živote a hospodárstve?</PARA><PARA>6.  V oznámení sa vyhlasuje, „že sme pripravení pracovať v prospech rodovej rovnosti v partnerstve so všetkými zúčastnenými stranami vrátane občianskej spoločnosti na národnej, európskej a medzinárodnej úrovni.“ Akým spôsobom plánuje Komisia zapojiť do tohto pracovného procesu Európsky parlament?</PARA></CONTENT></QUEST>