<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0115">O-0115/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1309">Brian Simpson</PERSON><BRK/>v mene <COMMITTEE COMMID="2868">Výboru pre dopravu a cestovný ruch</COMMITTEE></TI-AUTHOR></TI><OBJECT OBJID="OBJ0115">Vec: Kontajnery stratené na mori a náhrada škôd</OBJECT><CONTENT><PARA>Na nedávnej jedenástej trojstrannej ministerskej konferencii o Waddenzee sa poukázalo na zvýšený počet prepravných kontajnerov stratených z plavidiel v tejto oblasti.</PARA><PARA>Podľa odhadov odvetvia sa každoročne vo vodách EÚ stratí viac než 2 000 prepravných kontajnerov. Tieto odhady potvrdzujú aj výsledky výskumného projektu Lashing@Sea, ktorý uskutočnil inštitút MARIN v Holandsku a v ktorom sa zistilo, že hlavným dôvodom uvoľnenia kontajnerov sú chybné upevňovacie laná, preťažené kontajnery a ich nesprávne uloženie. Popritom majú posádky väčších plavidiel ťažkosti pri odhadovaní pohybu objemného nákladu smerom dopredu a dozadu z dôvodu poveternostných podmienok, ktoré môžu zvýšiť jeho vertikálne zrýchľovanie v týchto oblastiach za hranicu špecifikácií konštrukcie plavidla.</PARA><PARA>Okrem toho neexistencia dohovoru o prísnych podmienkach týkajúcich sa zodpovednosti a náhrady škôd v prípade netoxických látok, keďže platí len protokol z roku 1996 k dohovoru o obmedzení zodpovednosti vo veci námorných pohľadávok, znamená, že členské štáty a pobrežné komunity čelia potenciálne odrádzajúcim nákladom na vymáhanie náhrady škôd na odstraňovanie následkov takýchto nehôd na súdoch.</PARA><PARA>Plánuje Komisia vzhľadom na množstvo kontajnerov stratených vo vodách EÚ preskúmať výsledky projektu Lashing@Sea a konať na základe jeho zistení s cieľom zlepšiť postupy upevňovania kontajnerov a úroveň vybavenia?</PARA><PARA>Vzhľadom na skutočnosť, že nadmerné zaťaženie a nesprávne uloženie kontajnerov na lodiach sú faktory, ktoré prispievajú k stratám kontajnerov, ako plánuje Komisia regulovať tieto postupy s cieľom zabezpečiť, aby sa všetky kontajnery v prístavoch vážili a aby boli na plavidlách správne uložené pred tým, ako sa vydajú na more?</PARA><PARA>Vzhľadom na to, že mnohé stratené kontajnery nie sú z dna vytiahnuté a môžu obsahovať nebezpečné látky, súhlasí Komisia s tým, že by sa mala preskúmať možnosť používania automaticky aktivovaných signalizačných zariadení, ktoré uľahčia lokalizáciu kontajnerov?</PARA><PARA>A napokon, ako plánuje Komisia vyriešiť nedostatky v režime náhrady škôd a zabezpečiť, aby sa na prípady znečistenia netoxickými látkami z kontajnerových lodí vzťahoval dohovor s prísnymi podmienkami povinnosti náhrady škody?</PARA></CONTENT></QUEST>