<QUEST><TI><TI-INTRO>ÚSTNA OTÁZKA <QREF QID="H-2009-0295">H-0295/09</QREF></TI-INTRO><TI-SESSION>pre hodinu otázok na schôdzi v septembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="4238">Hans-Peter Martin</PERSON></TI-AUTHOR><TI-DEST><INST TYPE="CS">Rade</INST></TI-DEST></TI><OBJECT OBJID="OBJ0295">Vec: Iniciatívy švédskeho predsedníctva Rady na zvýšenie transparentnosti</OBJECT><CONTENT><PARA>V rozhodnutí Rady z 15. septembra 2006, <B>ktorým sa mení a dopĺňa rokovací poriadok Rady (Ú. v. EÚ L 285, 16.10.2006, s. 47), Európska rada vyhlásila, že občanom umožní „získavať informácie z prvej ruky o jej činnostiach najmä prostredníctvom ešte väčšej otvorenosti a transparentnosti“, a to „najmä počas rokovaní [Rady] o legislatívnych aktoch v rámci spolurozhodovacieho postupu“.</B></PARA><PARA>Podľa vyhodnotenia programov zasadnutí Rady ministrov sa však body programov schôdzí vo všetkých radách ministrov (okrem Rady pre vzdelávanie, mládež a kultúru, ako aj Rady pre poľnohospodárstvo a rybné hospodárstvo) od roku 2007 do roku 2008 verejne prerokúvali dokonca ešte v menšej miere. V roku 2008 tak boli v Rade ministrov životného prostredia verejne prerokúvané už len 4 z 33 bodov programu, čo zodpovedá dvojcifernému poklesu oproti roku 2007. V tak významnej Rade pre všeobecné záležitosti a vonkajšie vzťahy bol v roku 2008 vôbec verejne prerokovaný len jeden zo 130 bodov programu zasadnutí. </PARA><PARA>V ktorých oblastiach plánuje švédske predsedníctvo Rady vyvinúť konkrétne iniciatívy na to, aby sa konečne postupovalo v súlade s rozhodnutím Rady z 15. septembra 2006 a tiež dobre známou švédskou tradíciou transparentnosti?</PARA><PARA>Zasadzuje sa švédske predsedníctvo Rady za to, aby sa konečne verejne sprístupnili aj zasadnutia Európskej rady vrátane bežných pracovných obedov na úrovni Rady?</PARA><PARA>Ktoré konkrétne iniciatívy stanoví švédske predsedníctvo Rady v záujme verejného prerokúvania bodov programu pri zasadnutiach Rady? </PARA></CONTENT></QUEST>