<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0048">O-0048/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="24087">Marcin Libicki</PERSON> v mene <COMMITTEE COMMID="827">Výboru pre petície</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0048">Vec: Petícia za jediné sídlo - 630/2006</OBJECT><CONTENT><PARA>Petičný výbor uznal petíciu (petícia 630/2006 podpísaná Ceciliou Mälmstromovou zastupujúcou kampaň za parlamentnú reformu), ktorú vyhlásil za prípustnú. Petíciu podporuje jeden a štvrť milióna ľudí, ktorí požadujú, aby Európsky parlament prijal zásadu jediného sídla a zamedzil tak súčasnej praxi, keď sa v Štrasburgu koná 12 zasadaní ročne podľa dohody z Edinburghu uzavretej v roku 1992, ktorá je odvtedy zakotvená v primárnych právnych predpisoch. Predkladatelia petície sa domnievajú, že činnosť Parlamentu by sa stala účinnejšia a zodpovednejšia, pretože Parlament by bol viditeľnejší pre občanov a zároveň by ušetril značné finančné prostriedky, ktoré by bolo možné lepšie využiť. Petícia vyzýva Európsky parlament, aby zaujal stanovisko v tejto veci, hoci je jasné, že zodpovednosť za akékoľvek rozhodnutie týkajúce sa zmeny súčasnej dohody majú členské štáty Európskej únie a ich vlády.</PARA><PARA>Domnieva sa Komisia, že teraz je vhodná chvíľa, aby sa napokon dospelo ku konečnej dohode o jedinom sídle Európskeho parlamentu v Bruseli? Ako navrhuje Komisia uskutočniť takúto zmenu so zreteľom na uvedenú petíciu?</PARA></CONTENT></QUEST>