<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0090">O-0090/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28278">Luis Yáñez-Barnuevo García</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0090">Vec: Príprava nadchádzajúceho/budúceho samitu EÚ - Brazília 14. júla 2010 v Brazílii</OBJECT><CONTENT><PARA>Mohla by Rada informovať o cieľoch nového samitu, medzi ktorými je aj podpísanie dohody v oblasti civilného letectva?</PARA><PARA>Vzhľadom na závery a záväzky prijaté na treťom samite EÚ – Brazília, ktorý sa konal 6. októbra 2009 v Štokholme, aký významný pokrok bol dosiahnutý najmä v oblasti zmeny klímy a využívania obnoviteľných zdrojov energie vo vzťahu k trvalo udržateľnému rozvoju a boju proti chudobe?</PARA><PARA>Boli splnené ciele stanovené v Štokholme, ktoré sa týkajú trvalej ochrany a využívania biodiverzity a ekosystémových služieb?</PARA><PARA>Budú v roku 2010 uzatvorené rokovania týkajúce sa rozvojovej agendy z Dauhy v súlade s deklaráciou, ktorú prijala skupina G20 na samite v Pittsburghu?</PARA><PARA>Ako vníma Únia súčasný stav vzťahov Brazílie a Iránu vzhľadom na záväzky, ktoré Brazília a Európska únia prijali v oblasti odzbrojenia a nešírenia jadrových zbraní?</PARA><PARA>Ako sa stavia Európska únia k skutočnosti, že Brazília má ambíciu stať sa stálym členom Bezpečnostnej rady Organizácie spojených národov a čo si myslí o jej návrhoch na reformu tejto organizácie?</PARA><PARA>V akej fáze sa nachádza realizácia spoločného akčného plánu EÚ – Brazília prijatého počas druhého samitu, ktorý sa konal v Rio de Janeiro v decembri 2008?</PARA><PARA>S cieľom urýchliť opätovné otvorenie rokovaní s krajinami združenia Mercosur zamerané na uzatvorenie dohody o voľnom obchode, akým spôsobom plánuje Rada prekonať existujúce rozpory v rámci EÚ, najmä v oblasti poľnohospodárstva?</PARA><PARA>Po otvorení rokovaní so združením Mercosur s cieľom uzavrieť dohodu o strategickom pridružení medzi dvomi regiónmi a vzhľadom na skutočnosť, že Brazília bude dočasne zastávať predsedníctvo združenia Mercosur počas druhého polroka 2010, akým spôsobom môže tento samit prispieť k napredovaniu v rokovaniach medzi EÚ a združením Mercosur?</PARA></CONTENT></QUEST>