<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0018">O-0018/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="2295">Hannes Swoboda</PERSON>, <PERSON ID="23868">Monika Flašíková Beňová</PERSON>, <PERSON ID="96832">Kinga Göncz</PERSON> a <PERSON ID="4519">Claude Moraes</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0018">Vec: Druhý európsky samit o Rómoch</OBJECT><CONTENT><PARA>Vzhľadom na spoločnú zodpovednosť EÚ a členských štátov sa začlenenie Rómov oprávnene stalo európskou témou. Druhý európsky samit o Rómoch, ktorý usporiada španielske predsedníctvo 8. apríla 2010 v Córdobe, je vhodnou príležitosťou na posúdenie dosiahnutých výsledkov a stanovenie ďalších úloh.</PARA><PARA>1. Európske štrukturálne a predvstupové fondy poskytujú značné možnosti na podporu začlenenia Rómov. Zdá sa však, že ich vplyv na sociálno-ekonomickú situáciu Rómov bol zatiaľ len obmedzený. K akým predbežným záverom dospela v tejto súvislosti Komisia na základe prebiehajúcich hodnotení? Aké opatrenia Komisia prijme, aby zabezpečila, že revízie operačných programov a postupov prideľovania prostriedkov budú odrážať prioritu pripisovanú podpore začlenenia Rómov? Ako Komisia zabezpečí, aby sa pri týchto revíziách plne zohľadňovali spoločné základné zásady začleňovania Rómov<FNREF FNIDREF="FN1"/>? Aké legislatívne/regulačné nástroje by Komisia mohla zaviesť, aby zaručila (ako podmienenosť) rovnaké príležitosti pre Rómov pri využívaní európskych fondov?</PARA><PARA>2. Akým spôsobom bude Komisia podnecovať miestne orgány k lepšiemu využívaniu možností financovania zo štrukturálnych fondov na podporu začlenenia Rómov, najmä vzhľadom na nízke čerpanie prostriedkov zo štrukturálnych a predvstupových fondov v niektorých členských štátoch a (potenciálnych) kandidátskych krajinách? Keďže Komisia výslovne uznáva, že je dôležité, aby sa aktívne zapájala do tvorby politík, ako zabezpečí, aby súčasné preskúmanie finančného nariadenia malo pozitívny vplyv na schopnosť rómskej občianskej spoločnosti samostatne sa organizovať?</PARA><PARA>3. Ako Komisia hodnotí aktivity európskej rómskej platformy? Akým spôsobom Komisia zohľadnila odporúčania, skúsenosti a odborné znalosti rómskych mimovládnych organizácií? Podnikla Komisia v rámci rómskej platformy EÚ kroky na to, aby predstavila strategický harmonogram smerujúci k vytvoreniu uceleného európskeho rámca pre začlenenie Rómov, ako to požaduje Európsky parlament?</PARA><PARA>4. Aké opatrenia Komisia prijala, aby po niekoľkých výzvach Európskeho parlamentu zabezpečila, že interná organizácia jej útvarov bude zodpovedať dôležitým úlohám v oblasti koordinácie a odborných znalostí, ktoré sú spojené so začleňovaním Rómov?</PARA><PARA>5. Rómovia čelia zjavnej i skrytej diskriminácii vrátane znepokojivých foriem rasového násilia, nenávistného slovného prejavu, segregácie v mieste bydliska a v škole a násilného súdneho vysťahovania, ale aj menej viditeľnej diskriminácii prostredníctvom nerovného prístupu k verejným službám a sociálnym opatreniam. Aké kroky Komisia navrhuje na boj proti viditeľným i skrytým formám diskriminácie Rómov?</PARA><FN FNID="FN1">  Závery zasadnutia Rady pre sociálne veci a zamestnanosť, 9. júna 2009.</FN></CONTENT></QUEST>