<QUEST><TI><TI-INTRO>ÚSTNA OTÁZKA <QREF QID="H-2010-0199">H-0199/10</QREF></TI-INTRO><TI-SESSION>pre hodinu otázok na schôdzi v máji 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96818">Salvatore Iacolino</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0199">Vec: Rozdelenie právomocí v oblasti európskej protidrogovej stratégie</OBJECT><CONTENT><PARA>Európske monitorovacie centrum pre drogy a drogovú závislosť (EMCDDA) je agentúra Európskej únie, ktorá poskytuje celý rad objektívnych informácií a údajov tvoriacich základ pre diskusiu o drogách a drogovej závislosti v rámci Únie. Na jej činnosť dohliada GR Komisie pre vnútorné veci.</PARA><PARA>Problém užívania drog a nezákonného obchodovania s omamnými látkami sa na európskej úrovni rieši prostredníctvom globálneho prístupu, vyjadreného v európskych politikách v oblasti boja proti drogám, za ktorých tvorbu je zodpovedné GR Komisie pre slobodu, bezpečnosť a spravodlivosť.</PARA><PARA>Nie je však jednoduché pochopiť, prečo sa Komisia rozhodla poveriť dohľadom nad EMCDDA so sídlom v Lisabone GR pre vnútorné veci, no vypracovanie celej európskej protidrogovej stratégie zverila GR pre spravodlivosť, základné slobody a občianstvo.</PARA><PARA>Má Komisia v úmysle zachovať toto rozdelenie právomocí alebo sa domnieva, že súčasný rámec by sa mal upraviť v záujme zlepšenia toku informácií a posilnenia koordinácie medzi lisabonskou agentúrou a GR pre slobodu, bezpečnosť a spravodlivosť a činnosťami, ktorými sú poverení jednotliví komisári?</PARA></CONTENT></QUEST>