<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0167">O-0167/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96821">Rui Tavares</PERSON>, <PERSON ID="28407">Willy Meyer</PERSON>, <PERSON ID="96852">Cornelia Ernst</PERSON>, <PERSON ID="28514">Kyriacos Triantaphyllides</PERSON>, <PERSON ID="96858">Marie-Christine Vergiat</PERSON>, <PERSON ID="96748">Cornelis de Jong</PERSON>, <PERSON ID="26851">Nikolaos Chountis</PERSON>, <PERSON ID="37676">Søren Bo Søndergaard</PERSON>, <PERSON ID="96735">Patrick Le Hyaric</PERSON>, <PERSON ID="28134">Eva-Britt Svensson</PERSON>, <PERSON ID="96742">Jean-Luc Mélenchon</PERSON> a <PERSON ID="96881">Elie Hoarau</PERSON>, v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0167">Vec: Posledný vývoj týkajúci sa programu americkej CIA na mimoriadne vydávanie osôb a tajných väzení na pôde EÚ</OBJECT><CONTENT><PARA>Média priniesli 18. novembra správu, že na území Litvy sa od roku 2004 do roku 2005 nachádzalo tajné väzenie, kde sa pri vypočúvaní podozrivých teroristov zo skupiny >al-Káida používalo mučenie. Litovský parlament začal tretie vyšetrovanie. Litva údajne súhlasila s operáciou po tom, ako jej bývalý prezident USA Bush prisľúbil podporiť jej vstup do NATO. V správach EP a Rady Európy, ktoré poskytli potrebné informácie, bola zdôraznená skutočnosť, že na maskovanie činnosti CIA na pôde EÚ mohli americké orgány využiť tajnú dohodu NATO. V Poľsku po tom, čo parlamentné prešetrenie nedokázalo existenciu tajných väzení na poľskom území, prokurátori začali s prešetrovaním existencie väzenia v blízkosti bývalej vojenskej leteckej základne. Taliansky súd 4. novembra odsúdil v neprítomnosti 23 amerických agentov a 2 talianskych príslušníkov tajnej služby za únos Abu Omara v Miláne a jeho letecký prevoz do Egypta, kde bol mučený. Ďalšie vlády chceli uplatniť ochranu štátneho tajomstva. Jeden z odsúdených agentov CIA priznal v médiách, že „porušili zákon“ a že rozhodnutia sa prijímali vo Washingtone, pričom americká vláda vyhlásila, že ju rozsudok talianskeho súdu „sklamal“. V Spojenom kráľovstve vláda opätovne odmietala zverejniť dôkazy o tom, že jej tajné služby vypočúvali a vedeli o mučení britského rezidenta Binyama Mohameda agentmi CIA. Súd vyššieho stupňa 19. novembra po šiestykrát zamietol požiadavky vlády. V októbri tohto roku sa americké prúdové lietadlo Gulfstream prepojené s CIA stretlo s dvomi helikoptérami SAS v rámci tajnej operácie na medzinárodnom letisku v Birminghame.</PARA><PARA>Aké kroky plánuje prijať Rada, aby zabezpečila, že do prípadov porušovania základných práv, ku ktorým došlo na pôde EÚ, bude vnesená pravda a spravodlivosť, a že sa už nikdy nezopakujú? Súhlasí Rada s tvrdením, že účasť Európy na tomto porušovaní medzinárodného práva a dohovorov o ľudských právach, ako aj neobjasnené udalosti a nevyvodené dôsledky pre zodpovedných vážnym spôsobom narušujú politickú zodpovednosť Európy voči občanom v rámci jej vonkajších politík? Môže Rada podrobne opísať, aké kroky doteraz podnikla, pokiaľ ide o objasnenie daných obvinení? Vie Rada o dohode NATO zo 4. októbra 2001 a čo hodlá urobiť, aby zabezpečila, že EÚ neobetuje demokraciu a základné práva boju proti terorizmu a spolupráci s tretími krajinami, najmä s USA? Predloží Rada tieto otázky členským štátom a USA?</PARA></CONTENT></QUEST>