<QUEST><TI><TI-INTRO>ÚSTNA OTÁZKA <QREF QID="H-2009-0379">H-0379/09</QREF></TI-INTRO><TI-SESSION>pre hodinu otázok na schôdzi v novembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="26851">Nikolaos Chountis</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0379">Vec: Pravdepodobné zrušenie pracovných miest v spoločnosti Grécke lodenice a. s. v Skaramange v dôsledku vydierania zo strany materskej spoločnosti</OBJECT><CONTENT><PARA>Spoločnosť Grécke lodenice a. s. v Skaramange a nemecká spoločnosť HDW (obe sú členmi nemeckej skupiny ThyssenKrupp Marine Systems) oznámili, že plánujú vypovedať zmluvy uzavreté s gréckym štátom týkajúce sa výstavby štyroch ponoriek a údržby ďalších troch ponoriek, keďže grécky štát dlhuje spoločnosti 524 miliónov EUR. Grécke ministerstvo obrany však odmietlo uhradiť príslušnú sumu a prevziať prvú zo štyroch ponoriek z dôvodu zistených problémov so stabilitou. Treba tiež poznamenať, že grécky štát už zaplatil 80 % celkovej sumy za všetkých sedem ponoriek. Postup nemeckej spoločnosti sa označuje za vydieranie, pretože vypovedanie zmlúv v skutočnosti znamená zastavenie činnosti lodeníc, a bez práce tak zostane 2 000 pracovníkov spoločnosti Grécke lodenice a. s. v Skaramange. Môže Komisia odpovedať na tieto otázky: Aké kroky môžu podniknúť členské štáty proti nadnárodným spoločnostiam, ktoré neváhajú predkladať prehnané požiadavky a meniť podmienky zmlúv, pričom sa vyhrážajú zrušením pracovných miest? Ako môže Komisia prispieť k zachovaniu týchto pracovných miest?</PARA></CONTENT></QUEST>