<QUEST><TI><TI-INTRO>ÚSTNA OTÁZKA <QREF QID="H-2009-0485">H-0485/09</QREF></TI-INTRO><TI-SESSION>pre hodinu otázok na schôdzi v januári 2010</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="4546">Struan Stevenson</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0485">Vec: Výnimka z požiadavky elektronickej identifikácie oviec a kôz pre Shetlandy</OBJECT><CONTENT><PARA>Shetlandy sú vzdialeným súostrovím, na ktorom žije len 22 000 obyvateľov a ktoré má len jedno miesto vstupu. V súčasnosti sú všetky ovce a kozy dovážané na Shetlandy kontrolované veterinárom, registrované a kontroluje sa im krv. Takýmto spôsobom sú už Shetlandské ostrovy dobre pripravené na rýchle a účinné sledovanie pohybu zvierat, a preto by zaznamenávanie pohybu jednotlivých oviec po Shetlandoch prostredníctvom systému elektronickej identifikácie predstavovalo pre výrobcov veľkú záťaž a neprinieslo by žiadny ďalší úžitok z hľadiska kontroly chorôb v rámci Spojeného kráľovstva či Európy. Zavedenie systému elektronickej identifikácie by iba prinútilo ukončiť činnosť niekoľkých zvyšných chovateľov oviec na Shetlandoch, keďže mnohí z nich chovajú svoje stáda na najodľahlejších miestach, a museli by tak vynaložiť najvyššie náklady na prispôsobenie. </PARA><PARA>Súhlasila by preto Komisia vzhľadom na uvedené primerané opatrenia z hľadiska zdravia zvierat, ktoré sa týkajú sa sledovania a kontroly chorôb, ako aj vzhľadom na izolovanú zemepisnú polohu Shetland s udelením výnimky z nariadenia o elektronickej identifikácii pre Shetlandy?</PARA></CONTENT></QUEST>