<QUEST VERSION="2"><TI><TI-INTRO>Otázka na hodinu otázok <QREF QID="H-2010-0299">H-0299/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: júna 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="39317">Anni Podimata</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0299">Vec: Úloha trhu swapov na kreditné zlyhanie na štátne dlhopisy (CDS)</OBJECT><CONTENT><PARA>Problém fiškálneho deficitu v Grécku, Portugalsku a Španielsku a celková kríza verejných financií v eurozóne zdôraznili významné nedostatky v dohľade a úplnú absenciu transparentnosti na trhu swapov na kreditné zlyhanie na štátne dlhopisy. Podľa subjektov na trhu a medzinárodnej tlače sa úloha swapov na kreditné zlyhanie na štátne dlhopisy transformuje z nástroja prenosu rizika umožňujúceho investorom zabezpečiť svoju pozíciu v štátnom dlhu na nástroj podliehajúci špekulatívnym motívom vedúci k rozptýleniu rizika a ovplyvňujúci cenovú dynamiku takým spôsobom, že ceny nevyhnutne neodzrkadľujú skutočnú fiškálnu situáciu v krajine.</PARA><PARA>Vzhľadom na predpokladané návrhy Komisie týkajúce sa regulácie trhu OTC, plánuje Komisia predložiť konkrétne návrhy týkajúce sa trhu so swapmi na kreditné zlyhanie a má v úmysle obmedziť swapy na kreditné zlyhanie na štátne dlhopisy, ktoré nezabezpečujú už prevzaté riziká a pozície?</PARA><PARA>V súvislosti s diskusiou o novej hospodárskej správe a novom balíku pre finančný dohľad a vzhľadom na to, že neistota, pokiaľ ide o vystavenie jednotlivých subjektov na trhu riziku, v sebe nesie vysoké riziko systémovej nákazy, oslabuje nedostatok informácií týkajúcich sa pozícií subjektov na trhu so swapmi na kreditné zlyhanie na podkladovom trhu a končených príjemcov dlhodobú finančnú a fiškálnu stabilitu eurozóny?</PARA></CONTENT></QUEST>