<QUEST VERSION="2"><TI><TI-INTRO>Otázka na hodinu otázok <QREF QID="H-2010-0556">H-0556/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: Novembra 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0556">Vec: 4 500 pracovníkov ako rukojemníci</OBJECT><CONTENT><PARA>Približne 4 500 pracovníkov zamestnaných v rámci programu Pomoc v domácnosti, ktorí poskytujú opatrovateľské služby viac než 100 000 starším osobám, je v pozícii rukojemníkov. Financovanie tohto programu, ktorý prevádzkujú miestne úrady a ktorý je financovaný prostriedkami Spoločenstva a vnútroštátnymi zdrojmi, by sa totiž malo zastaviť koncom roka 2010. Politika Európskej únie a následných gréckych vlád, tak politika hnutia PASOK, ako aj politika Novej demokracie, tak opäť nevyužívajú prostriedky Spoločenstva, ktoré sú v podstate peniazmi pracovníkov členských štátov Európskej únie, na uspokojovanie potrieb ľudu a tvorbu stabilných a trvalých pracovných miest spojených s právami, ale na prípravu rozdrobenia poskytovania služieb zdravotného a sociálneho zabezpečenia s cieľom urobiť z týchto služieb tovar.</PARA><PARA>Aké je stanovisko Komisie, pokiaľ ide o právo pracovníkov zamestnaných v rámci uvedeného programu a pracovníkov vo všeobecnosti na trvalé a stabilné pracovné miesto spojené s právami, a pokiaľ ide o právo ľudu na poskytovanie výhradne verejného a bezplatného zdravotného a sociálneho zabezpečenia, ktoré je úplne v kompetencii ministra zdravotníctva a je financované z vnútroštátneho rozpočtu?</PARA></CONTENT></QUEST>