<QUEST VERSION="2"><TI><TI-INTRO>Otázka na hodinu otázok <QREF QID="H-2011-000181">H-000181/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: mája 2011</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="4482">Rodi Kratsa-Tsagaropoulou</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000181">Vec: Garančné balíky na podporu gréckeho finančného systému a reálnej ekonomiky</OBJECT><CONTENT><PARA>V roku 2008 grécka vláda ohlásila podporný balík pre grécky finančný systém pozostávajúci z emisie prioritných akcií vo výške 5 miliárd EUR, garančného balíka vo výške 15 miliárd EUR a emisie vládnych dlhopisov vo výške 8 miliárd EUR. V roku 2010 boli Grécku následne poskytnuté garančné balíky v hodnote 15 a 25 miliárd EUR. Po ich schválení Komisiou sa grécka vláda v súčasnosti usiluje o prijatie ďalšieho garančného balíka vo výške 30 miliárd EUR. </PARA><PARA>V tejto súvislosti:</PARA><PARA>Ako Komisia doposiaľ hodnotí fungovanie Fondu finančnej stability, ktorý bol zriadený v rámci podporného mechanizmu gréckeho hospodárstva členskými štátmi eurozóny a Medzinárodným menovým fondom s cieľom stabilizovať grécky bankový systém?</PARA><PARA>Ako hodnotí jeho podiel na konsolidácii kapitálovej primeranosti úverových inštitúcií, za ktoré ručí grécky štát?</PARA><PARA>Disponuje Komisia informáciami o tom, v akom rozsahu boli záruky gréckej vlády odvedené do reálnej ekonomiky?</PARA><PARA>Boli stanovené ciele, pokiaľ ide o minimálny percentuálny podiel záruk, ktoré treba vyčleniť na rast úverov v rámci gréckeho hospodárstva?</PARA></CONTENT></QUEST>