<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0045">O-0045/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28409">Raül Romeva i Rueda</PERSON>, <PERSON ID="28234">Angelika Beer</PERSON> a <PERSON ID="1059">Hiltrud Breyer</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28306">Ana Maria Gomes</PERSON>, v mene skupiny <GRPOL GRPOLID="1103">PSE</GRPOL>, <PERSON ID="39713">Renate Weber</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="4302">Feleknas Uca</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="4258">Piia-Noora Kauppi</PERSON> a <PERSON ID="28350">Jana Hybášková</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="28616">Ģirts Valdis Kristovskis</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0045">Vec: Rezolúcia Bezpečnostnej rady OSN 1325 - úlohy pri budovaní mieru z rodového hľadiska - realizácia na úrovni EÚ</OBJECT><CONTENT><PARA>Rezolúcia Bezpečnostnej rady OSN (BR OSN) 1325 ako prvá rezolúcia Bezpečnostnej rady, ktorá sa osobitne zaoberala vplyvom vojen na ženy a prispievaním žien k vyriešeniu konfliktov a trvalo udržateľnému mieru, požaduje zohľadňovanie osobitných potrieb žien v situáciách po skončení konfliktu a väčšie zastúpenie žien na všetkých úrovniach rozhodovania.</PARA><PARA>Preto:</PARA><PARA>1. Ako Rada plánuje zabezpečiť realizáciu svojich záverov z 13. novembra 2006, v ktorých vyzvala členské štáty, aby nominovali viac ženských kandidátok na nadchádzajúce úlohy SZBP/EBOP (vrátane pozícií osobitných zástupcov EÚ a vedúcich misií) a aby vyvíjali aktívne stratégie na získavanie žien a na zisťovanie a riešenie špecifických prekážok, ktoré im bránia v účasti?</PARA><PARA>2. Uskutočnil sekretariát Rady preskúmanie plnenia opatrení, ako oznámil delegáciám v dokumente sekretariátu Rady (dok. 11932/2/05 REV2), a kedy bude EP informovaný o výsledkoch?</PARA><PARA>3. Ako realizovala Rada odporúčanie v záverečnej správe o práci v oblasti rodového hľadiska v rámci operácie EUFOR RD Kongo z 15. decembra 2006 vrátane určenia poradcov pre oblasť rodového hľadiska na troch úrovniach v Bruseli, operačnom štábe a veliteľstve ozbrojených síl; žiadne „dvojité funkcie“ poradcov pre rodové otázky a zabezpečenie školenia o rodovej problematike pred rozmiestnením síl?</PARA><PARA>4. Aké boli hlavné výsledky a poučenia získané z dotazníka, ktorý bol odovzdaný všetkým členským štátom v roku 2006 a ktorý sa týkal ich vnútroštátnych opatrení v oblasti rodovej problematiky a bezpečnosti?</PARA><PARA>5. Ako plánuje Rada zabezpečiť aktívnu účasť miestnych ženských skupín v konzultáciách, v mierových rokovaniach a procese zmierenia, ako sa uvádza v dokumente EBOP?</PARA></CONTENT></QUEST>