<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2005-0082">O-0082/05</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2155">Graham Watson</PERSON> a <PERSON ID="4273">Cecilia Malmström</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0082">Vec: Pozícia EÚ voči kubánskej vláde</OBJECT><CONTENT><PARA>Pre EP zostáva nepredstaviteľné, aby občania Kuby boli naďalej väznení pre ich ideály a nenásilnú politickú aktivitu. Obzvlášť neakceptovateľné a šokujúce je to, že niektorí z týchto politických väzňov nedostávajú pomoc, ktorú potrebujú, a sú vo veľmi zlom zdravotnom stave. Niektorí z nich zomierajú.</PARA><PARA>EP v súlade s predchádzajúcimi neoblomnými pozíciami vo svojom uznesení z novembra 2004 zdôraznil, že „presadzovanie ľudských práv a základných slobôd sú nevyhnutnými podmienkami akejkoľvek revízie spoločnej pozície EÚ o Kube a opatrení, ktoré boli jednomyseľne prijaté 5. júna 2003“ (t. j. uvalenia sankcií po zatknutí a uväznení 75 disidentov a následné popravenie troch únoscov bez súdneho procesu).</PARA><PARA>V januári 2005 Rada zmenila svoju politiku voči kubánskej vláde. Nádeje na otvorenejší prístup zo strany režimu Fidela Castra sa očividne nenaplnili. Práve naopak, situácia v oblasti ľudských práv sa zhoršila.</PARA><PARA>Rada vo svojom vyhlásení z 13. júna 2005 uvádza, že „v oblasti ľudských práv na Kube nedošlo k uspokojivému pokroku“. Napriek tomu však v závere vyhlasuje, že „opatrenia prijaté 5. júna 2003 zostávajú aj naďalej pozastavené.“ Akú formu iniciatívy je predsedníctvo Veľkej Británie ochotné vyvinúť na podporu rešpektovania ľudských práv a skutočného pokroku smerom k pluralitnej demokracii na Kube?</PARA><PARA>Ešte stále sa Rada domnieva – vo svetle nedávnych udalostí (vyhostenie poslancov z členských štátov EÚ, pretrvávajúca represia disidentov) – že výsledky jej novej politiky sú adekvátne a že jej súčasná politika voči kubánskym úradom je správnym prístupom na zlepšenie situácie na Kube?</PARA></CONTENT></QUEST>