<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0094">O-0094/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28136">Etelka Barsi-Pataky</PERSON> a <PERSON ID="2278">Paul Rübig</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="1902">Norbert Glante</PERSON>, v mene skupiny <GRPOL GRPOLID="1103">PSE</GRPOL>, <PERSON ID="28477">Fiona Hall</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="29073">Umberto Pirilli</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0094">Vec: Celkové hodnotenie programu Galileo</OBJECT><CONTENT><PARA>Galileo je prvá európska infraštruktúra, ktorú vlastní Európska únia, a je to projekt, ktorý Spoločenstvo realizuje prostredníctvom pre Spoločenstvo nového verejno-súkromného partnerstva. Európsky parlament v plnej miere podporil program Galileo prostredníctvom svojej legislatívnej a rozpočtovej zodpovednosti<FNREF FNIDREF="FN1"/> a tak uznal, že Galileo je stratégický projekt, ktorý je jedným z najdôležitejších pilierov lisabonskej stratégie a ktorý ponúka veľké príležitosti malým a stredným podnikom. Významnú prácu vykonali európski inžinieri a vynálezcovia pracujúci v Európskej vesmírnej agentúre a vo vesmírnom priemysle. Prvý skúšobný satelit GIOVE-A už splnil svoje hlavné poslanie, dohodli sa technické aspekty a teraz, aby projekt mohol náležite pokračovať, je najdôležitejší prvok dobrá správa vecí verejných. <BRK/></PARA><PARA>Správne stanovený časový plán   má podstatný význam pre obchodnú životaschopnosť a úspech tohto programu.   Tri štádiá programu sú značne oneskorené v porovnaní s pôvodným plánom   z roku 2005. Postup verejnej súťaže sa predĺžil a tým sa narušil celkový   časový plán uskutočnenia projektu. Ako má Komisia v úmysle vyhnúť sa   ďalšiemu oneskoreniu? <BRK/></PARA><PARA>Pre Európsky parlament   ako rozpočtový orgán je dôležité prijať potrebné opatrenia, aby sa zabezpečilo   vrátenie platieb. Na vedomie sa berie plánovaný návrh týkajúci sa vykonávania   politiky prístupu k regulovaným verejným službám do konca roku 2006   a tiež zelenej knihy o aplikáciách systému Galileo, ktorú Komisia predloží   koncom roku 2006. Potom, ako rozpočtové orgány schvália rozpočet na   celý projekt (vrátane zodpovednosti za záväzky), bude nevyhnutné, aby   sa posilnila kontrolná úloha orgánu dohľadu nad systémom Galileo. Má   Komisia v úmysle zmeniť alebo doplniť súčasný návrh nariadenia, aby   sa zabezpečili uvedené skutočnosti? <BRK/></PARA><PARA>Dôležitá je spolupráca   s tretími krajinami v budúcich štádiách projektu Galileo. Ako Komisia   zapojí Európsky parlament do príprav medzinárodných rokovaní, najmä   pokiaľ ide o inštitucionálne otázky?</PARA><FN FNID="FN1">  EP legislatívne uznesenie z 5. septembra 2005.</FN></CONTENT></QUEST>