<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000139">O-000139/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28153">Britta Thomsen</PERSON>, <PERSON ID="29579">Marc Tarabella</PERSON>, <PERSON ID="4532">Michael Cashman</PERSON>, <PERSON ID="96952">Sylvie Guillaume</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="28134">Eva-Britt Svensson</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR><TI-AUTHOR><PERSON ID="96726">Marije Cornelissen</PERSON>, <PERSON ID="28409">Raül Romeva i Rueda</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000139">Vec: Financovanie kampane proti interrupciám v Maďarsku z prostriedkov EÚ</OBJECT><CONTENT><PARA>Dňa 18. apríla 2011 prijalo Maďarsko novú ústavu, ktorá chráni ľudský život od okamihu počatia. Naznačuje tým prvý krok postupného spochybňovania práva žien v Maďarsku na . Súčasný zákon o interrupciách umožňuje prerušiť tehotenstvo do 12. týždňa. Hoci vládnuca strana opakovane uistila, že neuvažuje o zákaze vykonávania interrupcií, mimovládne organizácie, napríklad Maďarské združenie pre občianske slobody, sa vyjadrili, že nová ústava otvára možnosti pre budúcu zmenu tohto zákona.</PARA><PARA>V nedávno spustenej celoštátnej kampani „Rovnováha v rodine + rovnováha v práci = rovnováha vo svete” vláda zašla ešte o krok ďalej. Na jednej z reklám na podporu kampane je zobrazený plod so slovami: „Chápem, že na mňa nie ste pripravení, [...] no dajte ma radšej na adopciu. NECHAJTE MA ŽIŤ.” Reklama ešte dodáva, že „každý rok sa v Maďarsku stanú tisícky detí obeťami interrupcií.”</PARA><PARA>Na reklame je vyobrazená vlajka Európskej únie a odkaz na program EÚ PROGRESS zameraný na sociálne začleňovanie. Maďarská vláda sa tiež v oficiálnom vyhlásení vyjadrila, že informačné kampane sú financované z programu PROGRESS. Európska únia je teda oficiálne spojená s touto kampaňou, čím budí v občanoch dojem, že podporuje hnutia proti interrupciám.</PARA><PARA>Je Komisii známe, že prostriedky  na program PROGRESS sa využívajú na financovanie kampane proti interrupciám? Ak áno, mohla by Komisia vysvetliť, pod akým okruhom bol tento grant udelený a prečo sa Komisia rozhodla udeliť ho? Podnikne Komisia kroky na to, aby sa v budúcnosti zabránilo podobnému využívaniu prostriedkov na program PROGRESS?</PARA></CONTENT></QUEST>