<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000102">O-000102/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="2212">Philippe de Villiers</PERSON>, <PERSON ID="96693">Juozas Imbrasas</PERSON><BRK/>v mene skupiny <GRPOL GRPOLID="2960">EFD</GRPOL></TI-AUTHOR></TI><OBJECT OBJID="OBJ000102">Vec: Kríza v európskom sektore rybolovu ako dôsledok zvyšovania cien ropy</OBJECT><CONTENT><PARA>Už dva roky má prudký nárast cien ropy významný dosah na prevádzkové náklady v sektore rybolovu. Cena za barel ropy vzrástla z 37 dolárov v roku 2009 na viac než 100 dolárov dnes.</PARA><PARA>Okrem toho vedie politická nestabilita v Magrebe a na Blízkom východe k vysokej cenovej volatilite.</PARA><PARA>Čeliac takejto situácii sa európski rybári snažia financovať svoju činnosť a niektorí ju museli dokonca ukončiť. Ak bude takáto situácia pretrvávať, bude mať ničivé následky pre európsky sektor rybolovu. Je povinnosťou EÚ podporovať európske odvetvie rybolovu, ktoré už dnes bojuje s vysokým podielom produktov rybolovu a akvakultúry dovážaných na európsky trh z tretích krajín.</PARA><PARA>Strop pre pomoc <I>de minimis</I> je na ochranu európskeho rybolovu príliš nízky. Je možné zvýšiť strop pomoci <I>de minimis</I> z 30 000 eur na 60 000 eur na spoločnosť na trojročné obdobie? Akým spôsobom plánuje Komisia vo všeobecnejšej rovine podporovať európske rybné hospodárstvo vzhľadom na rastúce ceny ropy?</PARA></CONTENT></QUEST>