<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0144">O-0144/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96824">Monica Luisa Macovei</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0144">Vec: Realizované reformy a vývoj v Moldavskej republike </OBJECT><CONTENT><PARA>Referendum o zmene a doplnení ústavy Moldavskej republiky, ktoré sa uskutočnilo 5. septembra 2010, bolo neúspešné z dôvodu nedostatočnej účasti. Prezident Mihai Ghimpu inicioval proces na rozpustenie parlamentu a v krátkom čase sa majú konať predčasné voľby. Okrem politického vývoja demokratická vláda iniciovala reformy, ktoré sú v súlade s očakávaniami inštitúcií EÚ, ktoré však majú v Moldavsku určitú politickú cenu. </PARA><PARA>Pokiaľ ide o vzťahy s Úniou, uskutočnený pokrok viedol k iniciovaniu rokovaní o dohode o pridružení medzi EÚ a Moldavskou republikou a o liberalizácii vízového režimu. Únia takisto poskytla Moldavsku makrofinančnú pomoc vo výške 90 miliónov EUR. </PARA><PARA>Vzhľadom na aktuálny vývoj musia byť inštitúcie Únie naďalej informované o vývoji v Moldavsku a v prípade potreby musia byť pripravené poskytnúť pomoc. </PARA><PARA>1. Ako hodnotí Komisia výsledok referenda v Moldavsku a aké sú jej očakávania v súvislosti s nadchádzajúcim obdobím? </PARA><PARA>2. Akú praktickú pomoc je Komisia pripravená poskytnúť Moldavskej republike a moldavským demokratickým silám v nadchádzajúcom období? Ako plánuje Komisia podporiť Moldavsko pri realizácii štrukturálnych reforiem? </PARA><PARA>3. Aký je časový plán Komisie pre politické konzultácie a technické výmeny s Moldavskou republikou počas nadchádzajúcich mesiacov? Aká je pravdepodobnosť, že to ovplyvnia nadchádzajúce voľby? </PARA><PARA>4. V akom štádiu sú rokovania o uzavretí dohody o pridružení a liberalizácii vízového režimu?</PARA><PARA>5. Ako bude Komisia monitorovať použitie makrofinančnej pomoci, ktorá bola poskytnutá Moldavskej republike? </PARA><PARA>6. Ako môže Komisia konkrétne prispieť k vyriešeniu konfliktu v Podnestersku? Čo musí Komisia urobiť preto, aby mohla hrať aktívnejšiu úlohu pri rokovaniach 5 + 2 a aké úsilie sa venuje tomu, aby sa čo najskôr mohli opäť začať formálne rokovania v tejto podobe? </PARA><PARA>7. Akým spôsobom chce Komisia informovať Parlament o všetkých týchto otázkach? </PARA></CONTENT></QUEST>