<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000294">O-000294/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96945">Marietje Schaake</PERSON>, <PERSON ID="97229">Niccolò Rinaldi</PERSON>, Baroness <PERSON ID="4529">Sarah Ludford</PERSON>, <PERSON ID="4335">Marielle De Sarnez</PERSON>, <PERSON ID="97230">Kristiina Ojuland</PERSON>, <PERSON ID="97131">Giommaria Uggias</PERSON>, <PERSON ID="2155">Sir Graham Watson</PERSON>, <PERSON ID="1405">Edward McMillan-Scott</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000294">Vec: Úloha spoločností pôsobiacich v oblasti informačných a komunikačných technológií (IKT) so sídlom v EÚ pri porušovaní ľudských práv (najmä v Sýrii)</OBJECT><CONTENT><PARA>4. novembra 2011 bola uverejnená správa<FNREF FNIDREF="FN1"/>, že talianska spoločnosť Area SpA v súčasnosti vybavuje sýrsku vládu technológiou na odpočúvanie, kontrolovanie a katalogizovanie všetkej internetovej komunikácie v Sýrii prostredníctvom prehliadania komunikácie mobilných a internetových operátorov, tak vnútroštátnej, ako aj medzinárodnej. Na podobných transakciách sa zúčastnili viaceré ďalšie spoločnosti so sídlom v EÚ – napr. Ericsson AB, Nokia, Siemens Networks, Bull SA, Vodafone Inc.<FNREF FNIDREF="FN2"/> EÚ a medzinárodné spoločenstvo uvalili hospodárske a cielené sankcie voči sýrskemu režimu, keďže bolo zabitých vyše 3 000 občanov.</PARA><PARA>1.  Vie Komisia o týchto správach, a ak áno, aké opatrenia sa vykonali na úrovni EÚ s cieľom vyšetriť a riešiť tieto obchodné praktiky? Ak žiadne, schvaľuje Komisia tieto obchodné praktiky?</PARA><PARA>2.  Môžu podľa súčasných právnych predpisov EÚ (vrátane sankcií a iných platných reštriktívnych opatrení) predávať spoločnosti so sídlom v EÚ technológie na monitorovanie a sledovanie vládam, najmä Sýrii, ak ich konečné použitie bude určite viesť k porušovaniu ľudských práv? Ak áno, je Komisia ochotná hľadať ďalšie spôsoby na obmedzenie a/alebo skončenie týchto vývozov?</PARA><PARA>3.  Môže Komisia vysvetliť rozdelenie kompetencií medzi Komisiu a členské štáty v oblasti vývozu technológií?</PARA><PARA>4.  Bude Komisia podporovať alebo presadzovať zmeny súčasného mechanizmu vývozu tovaru s dvojakým použitím, aby sa zriadil prísnejší dohľad Komisie, dosiahla väčšia transparentnosť podnikov a členských štátov a bolo možné zaviesť ad hoc obmedzenia v súvislosti s obavami týkajúcimi sa vývozu IKT z EÚ?</PARA><PARA>5.  Môže Komisia potvrdiť, že na vyslanie zamestnancov spoločností so sídlom v EÚ do Sýrie sa nevzťahuje nariadenie Rady (ES) č. 428/2009 z 5. mája 2009, ale spoločná akcia Rady z 22. júna 2000 týkajúca sa kontroly technickej pomoci s ohľadom na určitých vojenských konečných užívateľov? Môže a má v úmysle Komisia uplatniť spoločnú akciu na blokovanie ďalšej technickej pomoci sýrskej vláde?</PARA><PARA>6.  Aké opatrenia prijme Komisia spolu s talianskou vládou na zabezpečenie toho, aby monitorovacie stredisko, ktoré v súčasnosti buduje Area SpA v Damasku, nebolo dokončené alebo sa nestalo prevádzkyschopné? </PARA><PARA>7.  Je Komisia ochotná začať vyšetrovanie EÚ týkajúce sa úlohy a/alebo zapojenia spoločností IKT so sídlom v EÚ v prípadoch porušovania ľudských práv v Tunisku, Egypte, Líbyi, Bahrajne, Sýrii a Iráne? </PARA><PARA>8.  Súhlasí Komisia s názorom, že aktívna účasť spoločností so sídlom v EÚ na porušovaní ľudských práv narúša dôveryhodnosť spoločnej zahraničnej a bezpečnostnej politiky (SZPB) EÚ? </PARA><FN FNID="FN1">  http://www.bloomberg.com/news/2011-11-03/syria-crackdown-gets-italy-firm-s-aid-with-u-s-europe-spy-gear.html.</FN><FN FNID="FN2">  http://online.wsj.com/article/SB124562668777335653.html#mod=rss_whats_news_us; http://www.bloomberg.com/news/2011-10-31/iranian-police-seizing-dissidents-get-aid-of-western-companies.html;http://www.bloomberg.com/news/2011-08-22/torture-in-bahrain-becomes-routine-with-help-from-nokia-siemens-networking.html; http://online.wsj.com/article/SB10001424053111904199404576538721260166388.html; http://online.wsj.com/article/SB10001424052970203687504577001911398596328.html?mod=googlenews_wsj;http://www.guardian.co.uk/business/2011/jul/26/vodafone-access-egypt-shutdown.</FN></CONTENT></QUEST>