<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0166">O-0166/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="22097">Véronique De Keyser</PERSON>, <PERSON ID="4328">Raimon Obiols</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ0166">Vec: Tunisko - o článku 61a trestného zákonníka</OBJECT><CONTENT><PARA>Tuniská poslanecká komora prijala 15. júna 2010 novú zmenu a doplnenie k článku 61a trestného zákonníka, ktorý sa týka narušenia „vonkajšej bezpečnosti“ Tuniska. Článok 61a v súčasnosti kriminalizuje styky s „agentmi zahraničnej mocnosti na účely narušenia vojenskej alebo diplomatickej situácie v Tunisku“. Tunisania odsúdení za tento zločin môžu by potrestaní odňatím slobody až na 20 rokov, pričom minimálnym trestom je 5 rokov. Nová legislatíva ustanovuje, že každý Tunisan, ktorý nadviaže styky s agentmi zahraničnej krajiny, inštitúcie alebo organizácie na účely narušenia „životných záujmov Tuniska“ a jeho „hospodárskej bezpečnosti“, bude potrestaný.</PARA><PARA>Účelom zmien trestného zákonníka je kriminalizácia ľudskoprávnych aktivistov za ich prácu na obhajobe práv a cieľom sú osobitne aktívni obrancovia ľudských práv, ktorí sa nedávno stretli s európskymi úradníkmi a poslancami z dôvodu znepokojivej situácie ľudských práv v Tunisku v rovnakom čase, ako EÚ rokuje o posilnení vzťahov s Tuniskom.</PARA><PARA>Okrem toho tuniská vláda zmrazila európske financovanie nezávislých organizácií občianskej spoločnosti, konkrétne Tuniskej ligy na obranu ľudských práv (v roku 2006) a Tuniského združenia demokratických žien (v roku 2010).</PARA><PARA>Nedomnieva sa Rada, že toto nové ustanovenie zákona je v rozpore s článkom 2 Dohody o pridružení medzi Tuniskom a EÚ z roku 1995, v ktorom sa stanovuje, že vnútorná a medzinárodná politika oboch strán sa musí riadiť dodržiavaním demokratických zásad a základných práv, a že prijatie tejto právnej úpravy je prekážkou posilnenia vzťahov medzi EÚ a Tuniskom?</PARA><PARA>Aké konkrétne opatrenia prijme Rada na zabezpečenie efektívneho využívania európskych finančných prostriedkov?</PARA><PARA>Aká je stratégia Rady voči Tunisku v oblasti ľudských práv v súlade so záverečným vyhlásením Asociačnej rady EÚ – Tunisko z 11. mája 2010?</PARA></CONTENT></QUEST>