<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000055">O-000055/2011</QREF></TI-INTRO><TI-DEST><INST TYPE="CS">Rade</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="28266">Sophia in 't Veld</PERSON>, Baroness <PERSON ID="4529">Sarah Ludford</PERSON>, <PERSON ID="39713">Renate Weber</PERSON>, <PERSON ID="97086">Sonia Alfano</PERSON>, <PERSON ID="96945">Marietje Schaake</PERSON>, <PERSON ID="4398">Gianni Vattimo</PERSON>, <PERSON ID="28208">Nathalie Griesbeck</PERSON>, <PERSON ID="97203">Ramon Tremosa i Balcells</PERSON>, <PERSON ID="96670">Louis Michel</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000055">Vec: Rozhodnutie vlády USA zrušiť pozastavenie súdnych konaní tzv. vojenskej komisie v Zálive Guantánamo</OBJECT><CONTENT><PARA>Prezident Obama 22. januára 2009 nariadil pozastavenie predkladania žalôb novej vojenskej komisie, čím zmrazil rozhodnutie predchádzajúcej vlády USA umožňujúce súdne konania vojenskej komisie s podozrivými osobami zadržiavanými vo väznici v Zálive Guantánamo. Z tohto pozastavenia vyplývalo, že osoby podozrivé z terorizmu budú súdené federálnymi občianskymi súdmi na území USA, pričom prezident Obama nariadil aj do roka zrušiť väznicu v Guantáname. Americký prezident 7. marca 2011 zrušil dvojročné pozastavenie, čím umožnil obnoviť súdne konania tzv. vojenskej komisie a nariadil, aby sa postup, podľa ktorého sa neobvinené osoby môžu zadržiavať neobmedzenú dobu, čo sa v Guantáname deje, opieral o právne predpisy. Rovnako sa počíta s procesom preskúmania umožňujúcim prehodnotenie prípadov po prvom roku a potom každé štyri roky. V Guantáname je väznených okolo 172 osôb, z ktorých asi 40 čaká na súdne konanie buď na súde pre trestné veci alebo pred vojenskou komisiou. Od teroristických útokov z 11. septembra vojenská komisia súdila len niekoľko prípadov, najmä podozrivých uznaných vinnými, zatiaľ čo v 170 prípadoch stíhania za teroristické aktivity úspešne uzavreli civilné súdy. Európsky parlament niekoľkokrát vyzval na uzatvorenie väznice v Guantáname a uvítal pozastavenie súdnych konaní pred vojenskou komisiou<FNREF FNIDREF="FN1"/>, pričom vyzýval, aby USA zabezpečili, aby osobám väzneným v Guantáname bolo umožnené využívať svoje ľudské práva a základné slobody na základe medzinárodného práva a ústavy Spojených štátov, a aby bol každý zadržaný, proti ktorému Spojené štáty nezhromaždili dostatočné množstvo dôkazov, riadne a bezodkladne spravodlivo a verejne vypočutý príslušným, nezávislým a nestranným súdnym dvorom, a ak by bol odsúdený, aby svoj trest odňatia slobody vykonal v Spojených štátoch amerických<FNREF FNIDREF="FN2"/>.</PARA><PARA>Upozorní Rada, a najmä Vysoká predstaviteľka EÚ pre zahraničné veci úrady USA na vážne obavy EÚ z nedávneho rozhodnutia zrušiť pozastavenie súdnych konaní pred vojenskou komisiou, z neobmedzeného zadržiavania podozrivých, neustáleho odkladania zrušenia väznice v Guantáname a zo skutočnosti, že boj proti terorizmu sa môže a musí viesť za plného dodržiavania noriem o základných slobodách? Aké opatrenia a iniciatívy príjme Rada, a najmä Vysoká predstaviteľka, vo vzťahu k úradom USA s cieľom vyriešiť túto záležitosť?</PARA><FN FNID="FN1">  Uznesenie Európskeho parlamentu z 19. 2.2009 o údajnom využívaní európskych krajín prostredníctvom CIA na účely prepravy a nezákonného zadržiavania väzňov (<ANCHOR ID="1" FAMILY="TA" TYPE="P6-TA" YEAR="2009" NUMBER="0073">P6_TA(2009)0073</ANCHOR>).</FN><FN FNID="FN2">  Uznesenie Európskeho parlamentu zo 4. 2. 2009 o návrate a presídlení väzňov z väzenského zariadenia Guantánamo (<ANCHOR ID="2" FAMILY="TA" TYPE="P6-TA" YEAR="2009" NUMBER="0045">P6_TA(2009)0045</ANCHOR>).</FN></CONTENT></QUEST>