<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000168">O-000168/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="1407">Stephen Hughes</PERSON>, <PERSON ID="4337">Alejandro Cercas</PERSON>, <PERSON ID="38595">Rovana Plumb</PERSON>, <PERSON ID="1985">Pervenche Berès</PERSON>, <PERSON ID="96953">Estelle Grelier</PERSON><BRK/>v mene skupiny <GRPOL GRPOLID="2949">S&amp;D</GRPOL></TI-AUTHOR></TI><OBJECT OBJID="OBJ000168">Vec: Pracovné podmienky vyslaných pracovníkov na stavenisku EPR vo Flamanville (Francúzsko)</OBJECT><CONTENT><PARA>Dozvedeli sme sa, že veľké množstvo vyslaných pracovníkov z rôznych členských štátov najatých spoločnosťou Atlanco a vyslaných na stavenisko továrne vo Flamanville, kde pracujú pre jej odberateľskú spoločnosť Bouygues, ktorá je subdodávateľom spoločnosti EDF, je vystavených zneužívaniu, nebezpečným životným a pracovným podmienkam a nedostatku sociálnej ochrany, pričom napriek zásahu zo strany vnútroštátnych a európskych odborových zväzov môže stále dochádzať k porušovaniu vnútroštátnych právnych predpisov z pracovnej a sociálnej oblasti ako aj právnych predpisov EÚ z týchto oblastí.</PARA><PARA>Vyslaní pracovníci rôznych národností sú najatí v jednom členskom štáte spoločnosťou Atlanco (pracovná agentúra so sídlom v Írsku), sú vyslaní do tretieho členského štátu (Francúzsko) a sú platení sesterskou spoločnosťou so sídlom na Cypre. Výsledkom tejto neprehľadnej situácie je, že nevedia do ktorého členského štátu sú odvádzané ich dane a príspevky na sociálne poistenie a na aký typ sociálnej podpory majú nárok, ak sú ich príspevky skutočne odvedené.</PARA><PARA>Je si Komisia vedomá týchto problémov? Ako Komisia zabezpečí, aby Francúzsko implementovalo smernicu o vysielaní pracovníkov a aby si pracovníci mohli uplatňovať všetky práva na ktoré majú nárok vrátane dávok zo sociálneho poistenia a rovnakého zaobchádzania? Čo plánuje Komisia urobiť, aby zabezpečila, že smernica o vysielaní pracovníkov nebude používaná ako nástroj na zneužívanie pracovníkov a znižovanie pracovných a sociálnych podmienok? Čo môže Komisia urobiť, aby zabezpečila dodržiavanie sociálnych a pracovných právnych predpisov v pracovnoprávnych vzťahoch, ak sú v rovnakom čase ich účastníci zo štyroch rôznych členských štátov?</PARA></CONTENT></QUEST>