<QUEST><TI><TI-INTRO>ÚSTNA OTÁZKA <QREF QID="H-2009-0446">H-0446/09</QREF></TI-INTRO><TI-SESSION>pre hodinu otázok na schôdzi v decembri 2009</TI-SESSION><TI-RULES-EP>v súlade s článkom 116 rokovacieho poriadku</TI-RULES-EP><TI-AUTHOR>predkladá: <PERSON ID="96750">François Alfonsi</PERSON></TI-AUTHOR><TI-DEST><INST TYPE="COM">Komisii</INST></TI-DEST></TI><OBJECT OBJID="OBJ0446">Vec: Vyradenie úžiny Bonifacio Medzinárodnou námornou organizáciou zo zoznamu úžin &quot;používaných na medzinárodnú plavbu&quot;</OBJECT><CONTENT><PARA>Bonifácky prieliv, prirodzená úžina medzi Korzikou a Sardíniou, je nebezpečným pásmom pre námornú plavbu. </PARA><PARA>Francúzsko a Taliansko tu už v roku 1993 zakázali prechod lodí, ktoré sa plavia pod francúzskou alebo talianskou vlajkou a prevážajú škodlivý alebo znečisťujúci náklad. V súčasnosti je doprava v tejto oblasti reziduálna a hospodárska úloha úžiny je nevýznamná. Stačila by však jediná nehoda, pri ktorej by stroskotala loď s nebezpečným nákladom, ktorá by nebola francúzska ani talianska, napríklad Erika (plaviaca sa pod maltskou vlajkou) alebo Prestige (plaviaca sa pod bahamskou vlajkou). </PARA><PARA>Úžina Bonifacio patrí do zoznamu „úžin používaných na medzinárodnú plavbu“, a preto sa na ňu vzťahuje zásada voľného prechodu bez prekážok platiaca pre obchodné lode. Dá sa povedať, že sa udržiava situácia potenciálne vážneho nebezpečenstva bez skutočnej hospodárskej protihodnoty. Tento stav je nevýhodný a v rozpore s projektom rozsiahlej chránenej morskej oblasti, ktorou je korzicko-sardínsky Medzinárodný morský park. </PARA><PARA>Môže sa Komisia zapojiť do krokov, ktoré začali Francúzsko a Taliansko, aby sa dosiahlo vyradenie úžiny Bonifacio Medzinárodnou námornou organizáciou zo zoznamu úžin „používaných na medzinárodnú plavbu“?</PARA></CONTENT></QUEST>