<QUEST VERSION="2"><TI><TI-INTRO>Otázka na hodinu otázok <QREF QID="H-2010-0432">H-0432/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-SESSION>Schôdza: septembra II 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="23787">Czesław Adam Siekierski</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ0432">Vec: Politika zamestnávania v EÚ</OBJECT><CONTENT><PARA>Nezamestnanosť predstavuje zásadný spoločenský problém pre Európu, ktorú naďalej postihujú dôsledky hospodárskej krízy. Predovšetkým mladí ľudia trpia nedostatkom príležitostí zamestnať sa. Zo štúdií Eurostatu vyplýva, že priemerná miera nezamestnanosti medzi Európanmi, ktorí majú menej ako 25 rokov, je 20 %. Najhoršia situácia je v Španielsku, Estónsku a Litve, kde tento ukazovateľ dosahuje 40 %.</PARA><PARA>Nedostatok pracovných príležitostí má za následok vážne hrozby pre spoločnosť. Štúdie ukazujú, že nezamestnanosť vedie k rastu trestnej činnosti, ako aj asociálneho a patologického správania.</PARA><PARA>Ďalšiu skupinu, ktorú ťažko zasahuje problém nezamestnanosti, tvoria staršie osoby nachádzajúce sa v poslednej fáze produktívneho veku. Štúdie dokladajú, že väčšina nezamestnaných po 50. roku života má slabú kvalifikáciu nato, aby sa mohli skutočne presadiť na trhu práce, pričom firmy nechcú investovať do ich vzdelávania. Ďalší problém v súvislosti s nezamestnanými tejto vekovej skupiny predstavuje nedostatočná aktivita pri hľadaní zamestnania, rezignácia, ale aj diskriminácia.</PARA><PARA>Vzhľadom na zložitú situáciu nezamestnaných v skupine osôb, ktoré stoja na začiatku alebo konci svojej profesionálnej kariéry, aké opatrenia v súčasnosti EÚ vykonáva, aby zmenila daný stav? Aké sú výsledky doposiaľ zrealizovaných opatrení?</PARA></CONTENT></QUEST>