<QUEST VERSION="2"><TI><TI-INTRO>Otázka na hodinu otázok <QREF QID="H-2010-0275">H-0275/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: júna 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96680">Zigmantas Balčytis</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0275">Vec: Rôzne normy pre lodné palivá</OBJECT><CONTENT><PARA>Od roku 2015 bude Európska únia vyžadovať, aby lode kotviace v prístavoch EÚ používali palivá, ktoré neobsahujú viac ako 0,1 % síry. V súčasnosti sa plánuje uplatnenie týchto pravidiel len v prístavoch v Severnom a Baltickom mori, pričom inde vo svete môžu lode používať palivá obsahujúce 4,5 % síry. Toto sprísnenie požiadaviek na kvalitu paliva skomplikuje podmienky námorným dopravcom, pretože v jeho dôsledku sa zvýšia ceny palív a sadzby za prepravu. Objem námornej dopravy sa preto môže prudko znížiť a viac nákladu sa bude prepravovať po cestách v celej severnej a východnej Európe.</PARA><PARA>Nemyslí si Rada, že rôzne normy pre lodné palivá v krajinách Baltického a Severného mora umožnia vytvorenie nerovných podmienok hospodárskej súťaže nielen v porovnaní s inými regiónmi EÚ, ale aj so štátmi, ktoré nie sú členskými štátmi EÚ?</PARA></CONTENT></QUEST>