<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0074">O-0074/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="4303">Helmuth Markov</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0074">Vec: Medzinárodná dohoda o tropickom dreve (ITTA) 2006</OBJECT><CONTENT><PARA>Rada konzultovala s Parlamentom o návrhu rozhodnutia Rady (11964/07) o uzavretí Medzinárodnej dohody o tropickom dreve (ITTA) z roku 2006 v súlade prvým pododsekom odseku 3 článku 300 Zmluvy o ES. Dňa 28. januára 2008 predseda Parlamentu písomne požiadal Radu, aby konzultovala s Parlamentom na základe postupu súhlasu, keďže dohoda vytvára „osobitný inštitucionálny rámec“. Okrem tejto procedurálnej otázky vzrastajú obavy v súvislosti s dosahom odlesňovania a degradáciou lesov a ich dôsledkami na zmenu klímy a biologickú rozmanitosť. V rámci všeobecnejšej stratégie vzťahujúcej sa aj na lesy mierneho pásma, na dopyt po výrobkoch z dreva pochádzajúcich z čestnej a trvalo udržateľnej činnosti a na sledovateľnosť v celom dodávateľskom reťazci, by účinná dohoda ITTA mohla výraznou mierou prispieť k ochrane svetových lesov a zabezpečeniu trvalo udržateľného využívania dreva.</PARA><PARA>V tejto súvislosti by Komisia mohla: <BRK/></PARA><PARA>poskytnúť svoje posúdenie účinnosti   dohôd o tropickom dreve za posledných 20 rokov vzhľadom na skutočnosť,   že nadmerné využívanie a nezákonná ťažba sú aj naďalej veľmi rozšírené? <BRK/></PARA><PARA>vysvetliť, ako si predstavuje   súčinnosť dohody ITTA s inými dohodami, ako je dohovor o zmene klímy   a dohovor o biodiverzite, a s iniciatívami prijatými v rámci akčného   plánu EÚ pre vynútiteľnosť práva, správu a obchod v lesnom hospodárstve   (FLEGT)? <BRK/></PARA><PARA>oznámiť, akým spôsobom   plánuje zabezpečiť začlenenie požiadaviek na ochranu životného prostredia   do obchodných dohôd v súlade s povinnosťami vyplývajúcimi zo Zmluvy   a najmä, ako zaistí, aby program súčasných rokovaní s krajinami juhovýchodnej   Ázie zahŕňal ochranu lesov? <BRK/></PARA><PARA>uviesť, či je ochotná   predložiť Parlamentu a Rade výročné správy o plnení dohody ITTA a dosahu   obchodu na tropické lesy aj so zreteľom na dvojstranné dohody uzavreté   v rámci programu FLEGT?</PARA></CONTENT></QUEST>