<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0026">O-0026/09</QREF></TI-INTRO><TI-RULES-EP>v súlade s článkom 108 rokovacieho poriadku,</TI-RULES-EP><TI-AUTHOR>predkladá: <PERSON ID="28267">Josep Borrell Fontelles</PERSON> v mene <COMMITTEE COMMID="809">Výboru pre rozvoj</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0026">Vec: Piate svetové fórum o vode (Istanbul, 16. - 22. marca 2009)</OBJECT><CONTENT><PARA>V dňoch 16. až 22. marca 2009 sa v Istanbule bude konať piate svetové fórum o vode. Toto fórum má byť príležitosťou na podporu miestnych orgánov verejnej správy v ich snahách o zavedenie inovatívnych, participatívnych a demokratických systémov verejnej správy vodných zdrojov, ktoré by boli účinné, transparentné, regulované a ktoré by dodržiavali ciele trvalo udržateľného rozvoja na účely zabezpečenia potrieb obyvateľstva. Uznáva Komisia v tejto súvislosti potrebu podporiť proces decentralizácie ako prostriedok na uľahčenie správy vodných zdrojov na miestnej úrovni a na využitie miestnych odborných analýz a bude túto zásadu obhajovať aj v Istanbule? </PARA><PARA>Okrem toho potravinová kríza poukázala na potrebu rozvíjať nové postupy, ako sú zavlažovanie vidieckych oblastí a vytvorenie tzv. zelených pásov okolo miest, aby sa posilnila miestna samospráva. Môže Komisia uviesť, či je pripravená obhajovať tieto postupy, aby zaručila všetkým, a to najmä tým najchudobnejším, dostatočné zásobovanie kvalitnou pitnou vodou, ako sa zaviazala vo svojom oznámení z 12. marca 2002 o správe vodných zdrojov v rozvojových krajinách (KOM(2002)0132)?</PARA><PARA>Ako plánuje Komisia reagovať na žiadosť Európskeho parlamentu, ktorý vo svojom uznesení z 15. marca 2006 o Štvrtom svetovom fóre o vode v Mexiko City (<ANCHOR ID="1" FAMILY="TA" TYPE="P6-TA" YEAR="2006" NUMBER="0087">P6_TA(2006)0087</ANCHOR>) vyzval k podpore alternatívnych spôsobov solidárneho financovania v oblasti vodných zdrojov, ako je napríklad Oudinov zákon vo Francúzsku? Ako Komisia koordinuje a zosúlaďuje svoju činnosť s činnosťou svojich partnerov v oblasti vodného hospodárstva vzhľadom na zásadu tzv. deľby práce?</PARA></CONTENT></QUEST>