<RP.RULE OBJECTID="0006ri" NORMALIZEDID="A154" LG="SK"><TI.RULE><REF>Článok <NR>154</NR></REF><TXT>Pôsobnosť výborov</TXT></TI.RULE><PARAG><NO.PARAG>1.</NO.PARAG><ALINEA>Stále výbory preskúmajú záležitosti, ktoré im pridelí Parlament alebo počas prerušenia zasadania predseda v mene konferencie predsedov. Povinnosti dočasných výborov a vyšetrovacích výborov sú vymedzené pri ich zriadení; tieto výbory nemôžu poskytovať stanoviská iným výborom.</ALINEA>
</PARAG>
<INTERPRETATION>(Pozri výklad k čl. 150 ods. 2.)</INTERPRETATION><PARAG><NO.PARAG>2.</NO.PARAG><ALINEA>Ak stály výbor vyhlási, že záležitosť nepatrí do jeho pôsobnosti, alebo ak vznikne kompetenčný spor medzi dvomi alebo viacerými stálymi výbormi, spor sa predloží konferencii predsedov do štyroch pracovných týždňov od oznámenia  o pridelení záležitosti výboruv pléne. Spor sa tiež oznámi konferencii predsedov výborov, ktorá môže dať odporúčania konferencii predsedov. Konferencia predsedov rozhodne do šiestich pracovných týždňov od predloženia veci. V opačnom prípade sa vec zaradí do programu nasledujúcej schôdze.  </ALINEA>
</PARAG>
<PARAG><NO.PARAG>3.</NO.PARAG><ALINEA>Ak vec patrí do pôsobnosti dvoch alebo viacerých stálych výborov, jeden z nich sa určí ako gestorský výbor a ostatné budú požiadané o stanovisko.</ALINEA>
<ALINEA>Vec sa však nepridelí súčasne viac ako trom výborom, s výnimkou prípadu, keď sa zo závažných dôvodov rozhodne o nepoužití tohto článku za podmienok v odseku 1.</ALINEA>
</PARAG>
<PARAG><NO.PARAG>4.</NO.PARAG><ALINEA>Dva alebo viac výborov alebo podvýborov môže spoločne posúdiť záležitosť, ktorá patrí do ich pôsobnosti, ale nemôžu prijať rozhodnutie.</ALINEA>
</PARAG>
<PARAG><NO.PARAG>5.</NO.PARAG><ALINEA>Každý výbor môže so súhlasom predsedníctva Parlamentu poveriť jedného alebo viacerých svojich členov úlohou vypracovať štúdiu alebo podniknúť služobnú cestu za účelom zistenia potrebných skutočností.</ALINEA>
</PARAG>
</RP.RULE>