<QUEST VERSION="2"><TI><TI-INTRO>Otázka na ústne zodpovedanie <QREF QID="O-2010-0162">O-0162/2010</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96741">Sabine Wils</PERSON>, <PERSON ID="96820">Marisa Matias</PERSON>, <PERSON ID="96706">João Ferreira</PERSON>, <PERSON ID="28182">Kartika Tamara Liotard</PERSON>, <PERSON ID="26851">Nikolaos Chountis</PERSON><BRK/>v mene skupiny <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ0162">Vec: Opatrenia EÚ v súvislosti s katastrofou spôsobenou únikom červeného kalu v západnom Maďarsku</OBJECT><CONTENT><PARA>Tisíce kubických metrov červeného kalu zmiešaného s vodou zaplavili časti západného Maďarska po tom, ako sa 4. októbra 2010 pretrhla hrádza nádrže maďarskej spoločnosti na výrobu hliníka Magyar Aluminium (MAL) v meste Ajka. Únik červeného kalu si vyžiadal najmenej osem obetí na ľudských životoch, viedol k zraneniu stoviek osôb a spôsobil jednu z najväčších ekologických katastrof v Európe. Tony vysoko alkalického červeného kalu obsahujúceho hliník a ďalšie ťažké kovy, ako sú arzén a ortuť, unikli z nádrže a znečistili ekosystém rieky Marcal, ako aj susedné obývané oblasti a obrábané polia. Záplava toxického kalu sa dostala aj k Dunaju, druhej najväčšej rieke v Európe, a vyvolala obavy o znečistenie spodného toku Dunaja. Maďarské orgány boli mimoriadne pomalé pri žiadaní o európsku pomoc a mobilizáciu mechanizmu Únie v oblasti civilnej ochrany.</PARA><PARA>Vzhľadom na to, že náklady na odstraňovanie následkov katastrofy dosiahnu podľa odhadov niekoľko desiatok miliónov a že proces dekontaminácie bude vyžadovať dlhodobé financovanie a odhodlanie maďarských orgánov a orgánov EÚ, aké opatrenia plánuje Komisia prijať s cieľom obmedziť rozsah ekologickej katastrofy a poskytnúť pomoc ľuďom, ktorí utrpeli ujmu na zdraví a majetku?</PARA><PARA>Začala už Komisia vyšetrovanie možného porušenia európskych právnych predpisov, najmä čo sa týka smernice o odpade z ťažobného priemyslu (2006/21/ES o nakladaní s odpadom z ťažobného priemyslu), smernice Seveso II (96/82/ES v znení zmien a doplnení) a rámcovej smernice o odpade (smernica 2008/98/ES)?</PARA><PARA>Skúma Komisia možnosť mobilizovať Fond solidarity Európskej únie pre Maďarsko? Požiadali o to maďarské orgány?</PARA><PARA>Plánuje Komisia uskutočniť revíziu platných právnych predpisov, aby zabezpečila ich dôslednejšie uplatňovanie, s cieľom zamedziť akýmkoľvek podobným incidentom v budúcnosti?</PARA></CONTENT></QUEST>