<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2009-0093">O-0093/09</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="28367">Gabriele Albertini</PERSON> a <PERSON ID="2054">Heidi Hautala</PERSON> v mene <COMMITTEE COMMID="2856">Výboru pre zahraničné veci</COMMITTEE>, <PERSON ID="96883">Eva Joly</PERSON> v mene <COMMITTEE COMMID="2857">Výboru pre rozvoj</COMMITTEE></TI-AUTHOR><TI-DEST>Rade</TI-DEST></TI><OBJECT OBJID="OBJ0093">Vec: Budovanie demokracie vo vonkajších vzťahoch</OBJECT><CONTENT><PARA>Rada pre vonkajšie vzťahy 19. mája 2009 uznala, že podpora demokratického riadenia štátu v partnerských krajinách zahŕňa aj širšie otázky demokracie a ľudských práv a poznamenala, že na zvýšenie účinnosti podpory EÚ môže byť potrebný ucelenejší prístup EÚ. </PARA><PARA>Ako už uviedlo predsedníctvo, nebola zatiaľ vynaložená dostatočná snaha o zjednotenie početných európskych nástrojov na podporu demokracie, ako ani o zjednotenie činností v medzinárodných fórach alebo fondoch zameraných na podporu demokracie.  <BRK/></PARA><PARA>Aké konkrétne kroky navrhuje   predsedníctvo na zlepšenie zosúladenia nástrojov zahraničnej politiky,   politiky ľudských práv a rozvojovej politiky s ohľadom na skutočnosť,   že demokracia a ľudské práva sú navzájom prepojené? Aké opatrenia sú   plánované na zabezpečenie jednotnej povolebnej politiky, v ktorej je   podpora rozvoja v súlade s demokratickými princípmi a hodnotami demokratického   riadenia štátu? Mohlo by to mať priamy vplyv na plánovanie rozvojovej   pomoci EÚ?  <BRK/></PARA><PARA>Aká úloha bude v tomto   procese budovania demokracie a podpory ľudských práv pridelená parlamentom   vrátane Európskeho parlamentu? Povedie tento proces k podpore demokratických   inštitúcií, najmä národných parlamentov, ktorá bude spočívať v ich zapojení   do príprav a uplatňovania špecifických nástrojov pre jednotlivé štáty,   ako sú dohody medzi EÚ a daným štátom a dokumenty národných stratégií?  <BRK/></PARA><PARA>Súhlasí predsedníctvo   s tým, aby bola vypracovaná detailná a komplexná analýza demokratickej   podpory a podpory ľudských práv? Plánuje predsedníctvo podrobne informovať   o tom, aké konzultácie prebehli s jednotlivými partnermi (t.j. inštitúciami   a regionálnymi subjektmi) a aké závery z nich môže vyvodiť? Môže Rada   zaručiť, že prijme závery k tejto iniciatíve iba po dostatočnej konzultácii   s partnerom?</PARA></CONTENT></QUEST>