<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0079">O-0079/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="30099">Viktória Mohácsi</PERSON>, <PERSON ID="4740">Marco Cappato</PERSON>, <PERSON ID="28246">Alexander Alvaro</PERSON>, <PERSON ID="28266">Sophia in 't Veld</PERSON>, <PERSON ID="4529">Baroness Sarah Ludford</PERSON>, <PERSON ID="28176">Jeanine Hennis-Plasschaert</PERSON>, <PERSON ID="28411">Ignasi Guardans Cambó</PERSON>, <PERSON ID="37324">Adina-Ioana Vălean</PERSON>, <PERSON ID="39713">Renate Weber</PERSON> a <PERSON ID="1473">Gérard Deprez</PERSON>, v mene skupiny <GRPOL GRPOLID="1119">ALDE</GRPOL></TI-AUTHOR><TI-DEST>Rade</TI-DEST></TI><OBJECT OBJID="OBJ0079">Vec: Vytvorenie databázy odtlačkov prstov Rómov v Taliansku</OBJECT><CONTENT><PARA>Taliansky minister vnútra počas vypočutia v ústavnom výbore talianskeho parlamentu údajne uviedol, že polícia zbiera odtlačky prstov Rómov v rámci série kontrol, ktoré sa vykonávajú v rómskych táboroch vo väčších mestách, a že odtlačky prstov sa odoberajú aj neplnoletým osobám. Zdá sa, že takéto údaje sa uchovávajú v novovytvorenej osobitnej databáze, ktorú spravujú talianske policajné orgány podliehajúce prefektom, ktorí boli vymenovaní ako„mimoriadni komisári pre núdzové situácie v súvislosti s Rómami“ a ktorým boli udelené výnimočné právomoci. Neboli objasnené účely a ciele tejto databázy, rovnako ako prístup k nej a iné záruky ochrany údajov. Počas vypočutia sa minister údajne vyjadril, že „nejde o vytváranie záznamov o etniku, ale o sčítanie ľudu...v rámci ktorého sa majú odobrať odtlačky prstov všetkých obyvateľov (táborov) vrátane neplnoletých osôb, aby sa zabránilo javom, ako je žobranie, pričom hlavným cieľom je umožniť osobám, ktoré zostanú, žiť v prijateľných podmienkach, aké existujú v civilizovanej spoločnosti“.</PARA><PARA>Je si Rada vedomá toho, že v Taliansku sa vytvára databáza Rómov? Nemyslí si Rada, že takáto databáza sa zakladá na rasovom a etnickom pôvode, keďže odtlačky prstov sa odoberajú len Rómom, zatiaľ čo talianski občania podobný proces nemusia podstúpiť? Nemyslí si Rada, že ide o zrejmú diskrimináciu z dôvodu rasy, etnického pôvodu a národnosti? Nemyslí si Rada, že zbieranie odtlačkov prstov Rómov a vytvorenie databázy Rómov je porušením ľudských práv a základných slobôd, zásad rovnosti a nediskriminácie, práv na súkromie a pravidiel na ochranu údajov, ktoré sú uznané Európskym dohovorom o ľudských právach a súvisiacou judikatúrou, Chartou základných práv EÚ, zmluvami EÚ, najmä článkom 6 Zmluvy o EÚ, a politickými mandátmi článku 12 Zmluvy o ES (zákaz diskriminácie na základe štátnej príslušnosti) a článku 13 Zmluvy o ES (zákaz diskriminácie z dôvodu rasy alebo etnického pôvodu), ako aj antidiskriminačnou smernicou týkajúcou sa rasového alebo etnického pôvodu  (2000/43/ES)<FNREF FNIDREF="FN1"/>   a smernicou o voľnom pohybe osôb (2004/38/ES)<FNREF FNIDREF="FN2"/>? Dá Rada talianskym orgánom na vedomie svoje znepokojenie a čo urobí, aby zabezpečila, že súčasná situácia Rómov v Taliansku sa bude riešiť podľa európskych noriem v oblasti ľudských práv a základných slobôd?</PARA><FN FNID="FN1">  Ú. v. ES L 180, 19.7.2000, s. 22.</FN><FN FNID="FN2">  Ú. v. EÚ L 158, 30.4.2004, s. 77.</FN></CONTENT></QUEST>