<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0062">O-0062/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28459">Giuseppe Castiglione</PERSON>, v mene skupiny <GRPOL GRPOLID="1102">PPE-DE</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0062">Vec: Používanie kusov a hoblín z dubového dreva pri výrobe vína v Európe</OBJECT><CONTENT><PARA>Súčasné nariadenia ES o vinárskych (enologických) postupoch nedovoľujú výrobcom vína v Európe používanie kusov a hoblín pri zrení vína.</PARA><PARA>Ostatné krajiny, ktoré sa radia medzi výrobcov vína, ako napríklad USA, Čile a Južná Afrika, nemajú právne predpisy, ktoré by používanie kusov a hoblín pri zrení vína zakazovali. Okrem toho podľa nedávnej dohody s Európskou úniou môžu výrobcovia vína svoje víno exportovať na vnútorný trh EÚ bez toho, aby informáciu o použití kusov a hoblín z dubového dreva uviedli na nálepke fliaš.</PARA><PARA>Riadiaci výbor pre výrobu vína pracuje na schválení úpravy súčasných pravidiel vinárskych  postupov s cieľom odstrániť tento rozdiel a umožniť používanie kusov a hoblín pri zrení vína namiesto tradičného postupu zrenia vína v sudoch. Okrem toho sa v návrhu Európskej komisie neuvádza, že pri používaní kusov a hoblín z dubového dreva musí táto informácia byť povinne uvedená na nálepke fliaš.</PARA><PARA>Ako plánuje Európska komisia chrániť vinohradnícke tradície a vysoký štandard kvality európskeho vína?</PARA><PARA>Ako zamýšľa Európska komisia odôvodniť legalizáciu takýchto postupov vzhľadom na vlastnú politiku v oblasti bezpečnosti potravín?</PARA><PARA>Je Európska komisia presvedčená, že tieto vinárske postupy rešpektujú vysokú úroveň ochrany spotrebiteľa, ak používanie kusov a hoblín z dubového dreva nemusí byť povinne uvedené na nálepke fliaš?</PARA></CONTENT></QUEST>