<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0108">O-0108/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položila <PERSON ID="34930">Hanna Foltyn-Kubicka</PERSON>, v mene skupiny <GRPOL GRPOLID="1108">UEN</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0108">Vec: Situácia poľských lodeníc</OBJECT><CONTENT><PARA>Verejná mienka v Poľsku je hlboko znepokojená správami o tom, že Európska komisia môže zamietnuť projekty reštrukturalizácie poľských lodeníc, ktoré predložila poľská vláda, čo by mohlo viesť k nutnosti vrátenia verejnej pomoci, ktorú poľské lodenice získali zo štátnej pokladnice. Spôsobilo by to ich neodvratný bankrot a stratu pracovných miest pre približne 200 tisíc osôb zamestnaných v lodiarskom priemysle a ďalších spolupracujúcich odvetviach.</PARA><PARA>Toto znepokojenie sa zväčšuje vďaka obavám z toho, že vyhlásenie bankrotu poľských lodeníc je v záujme konkurenčných podnikov a že lobistické skupiny pôsobia na Komisiu, aby ju nútili k prijímaniu negatívnych rozhodnutí.</PARA><PARA>Verejná mienka v Poľsku nechápe ani reštriktívny prístup k poskytovaniu verejnej pomoci lodeniciam v situácii, keď sa verejná pomoc čoraz častejšie udeľuje finančným inštitúciám.</PARA><PARA>V súvislosti s tým žiadame Európsku komisiu, aby odpovedala na tieto otázky:</PARA><PARA>1. Aké návrhy zamýšľa pani komisárka predstaviť Komisii v súvislosti s poskytovaním verejnej pomoci poľským lodeniciam?</PARA><PARA>2. Vidí pani komisárka vzhľadom na ďalšie prípady poskytovania verejnej pomoci bankám a finančným inštitúciám, ku ktorým došlo nedávno, možnosť menej reštriktívneho prístupu k poskytovaniu verejnej pomoci priemyselným podnikom?</PARA><PARA>3. Zastáva aj pani komisárka názor, že v súvislosti s hromadným presunom výroby nákladných lodí do Ázie je v záujme Spoločenstva podporovať poľský lodiarsky priemysel?</PARA></CONTENT></QUEST>