<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2007-0062">O-0062/07</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="23894">Anna Záborská</PERSON>, <PERSON ID="4423">Amalia Sartori</PERSON> a <PERSON ID="28571">Marie Panayotopoulos-Cassiotou</PERSON>, v mene skupiny <GRPOL GRPOLID="1102">PPE-DE</GRPOL>, <PERSON ID="1941">Roberta Angelilli</PERSON>, v mene skupiny <GRPOL GRPOLID="1108">UEN</GRPOL>, <PERSON ID="23805">Zita Gurmai</PERSON>, v mene skupiny <GRPOL GRPOLID="1103">PSE</GRPOL>, <PERSON ID="28469">Adamos Adamou</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="1059">Hiltrud Breyer</PERSON> a <PERSON ID="28409">Raül Romeva i Rueda</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="4541">Elizabeth Lynne</PERSON>, v mene skupiny <GRPOL GRPOLID="1119">ALDE</GRPOL>, <PERSON ID="28119">Kathy Sinnott</PERSON>, v mene skupiny <GRPOL GRPOLID="1123">IND/DEM</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0062">Vec: Európska stratégia práv dieťaťa: proti &quot;dys&quot;kriminácii detí a vylúčeniu osôb s problémami &quot;dys&quot;</OBJECT><CONTENT><PARA>Viac ako 10 % detí je postihnutých problémami „dys“ (dysfázia, dyspraxia, dyslexia, dyskalkúlia alebo poruchy sústredenia atď.) Ale tieto druhy porúch „dys“, ktoré od útleho veku nepriaznivo narúšajú komunikáciu, zostávajú v mnohých členských štátoch nepovšimnuté. Jediným spôsobom, ako predísť z toho vyplývajúcej  „dys“kriminácii dotknutých detí, je dať im osobitnú, včasnú starostlivosť, ktorá je intenzívna, multidisciplinárna a poskytuje sa v náležitom systéme (podľa možnosti v bežnom školskom prostredí s primeranou osobitnou starostlivosťou).</PARA><PARA>Disponuje Komisia presnou štatistikou v oblasti problémov „dys“? Ak nie, mohla by zozbierať súvisiace údaje? Plánuje Komisia iniciatívy zamerané na identifikáciu a uznanie problémov „dys“ ako postihnutia alebo ako porúch učenia? Môže Komisia uľahčiť prístup k informáciám, vykonať kroky na včasné zisťovanie, vyšetrovanie a systematickú diagnózu a liečbu uvedených porúch v počiatočnom štádiu?</PARA><PARA>Môže Komisia financovať okrem projektu Neurodys aj iné oblasti výskumu ostatných problémov „dys“ alebo to predpokladá v budúcnosti?</PARA><PARA>Aké opatrenia by mohli členské štáty podporovať v prospech osôb, ktoré sa na neformálnej báze denne starajú o postihnutých problémami „dys“, aby sa zabránilo všetkým podobám spoločensko-profesijnej diskriminácie a umožnilo týmto osobám zladiť rodinný a pracovný život a aby sa im táto práca opatrovateľa náležite uznala?</PARA><PARA>Má Komisia pripravené iniciatívy s cieľom zabezpečiť, aby sa vzdelávacie programy financované EÚ (TIC, e-vzdelávanie, celoživotné vzdelávanie) vypracovali a zrealizovali po riadnom zohľadnení potrieb osôb s problémami „dys“?</PARA><PARA>Ako môže Komisia zabezpečiť účinné vykonávanie smernice o zamestnanosti tak, aby sa zaručilo, že pracovníci s problémami „dys“ nebudú diskriminovaní, a zároveň aby sa povzbudili členské štáty k zlepšovaniu zamestnateľnosti „dys“ pracovníkov?</PARA><PARA>Domnieva sa Komisia, že je užitočné vytvoriť sieť, ktorá by umožnila podporovať výmenu najlepších skúseností na európskej úrovni a ustanoviť chartu pre deti s problémami „dys“? Ako by mohla Komisia podporovať vytvorenie európskej multidisciplinárnej siete pre údaje o osobitných poruchách učenia a prostredníctvom nej zbierať a študovať informácie a podporovať koordináciu cezhraničných aktivít, ako aj inštitucionálny dialóg?</PARA></CONTENT></QUEST>