<QUEST VERSION="2"><TI><TI-INTRO>Otázka na ústne zodpovedanie <QREF QID="O-2011-000065">O-000065/2011</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96955">Catherine Bearder</PERSON>, <PERSON ID="28127">Lena Ek</PERSON><BRK/>v mene skupiny <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="23705">Miroslav Ouzký</PERSON><BRK/>v mene skupiny <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28252">Richard Seeber</PERSON>, <PERSON ID="1929">Christa Klaß</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR><TI-AUTHOR><PERSON ID="28233">Rebecca Harms</PERSON><BRK/>v mene skupiny <GRPOL GRPOLID="1107">Verts/ALE</GRPOL></TI-AUTHOR></TI><OBJECT OBJID="OBJ000065">Vec: Presadzovanie nariadení o preprave toxického odpadu do rozvojových krajín</OBJECT><CONTENT><PARA>EÚ vyprodukuje každý rok približne sedemdesiat miliónov ton nebezpečného odpadu. S cieľom obísť prísne normy EÚ pre nakladanie s odpadom a využiť nižšie náklady na jeho spracovanie sa nebezpečný a elektronický odpad niekedy vyváža na likvidáciu do rozvojových krajín. Hoci nariadenie (EC) č. 1013/2006 o preprave odpadu takéto praktiky zakazuje, z údajov, ktoré Komisii poskytujú členské štáty, vyplýva, že počet prípadov tejto nezákonnej prepravy rastie. Inšpekcie a kontroly v jednotlivých členských štátoch sa výrazne líšia a existuje podozrenie, že odpad sa nezákonne vyváža z prístavov EÚ, kde sú tieto kontroly najmenej účinné. Informovanie o konkrétnych prípadoch nezákonných zásielok odpadu zo strany členských štátov je navyše neúplné a nedostatočné. Napríklad takmer 70 % elektronického odpadu v EÚ nie je zaevidovaného a podľa poskytovaných informácií sa len 33 % odpadu z elektrických a elektronických zariadení spracováva v súlade s právnymi predpismi EÚ. Komisia odhaduje, že 19 % prípadov prepravy odpadu je v rozpore s nariadením o preprave odpadu. V dvoch nedávnych štúdiách pre Komisiu sa dospelo k záveru, že v záujme riešenia problému by sa mali zaviesť nové právne predpisy.</PARA><PARA>Súhlasí Komisia s tým, že nepostačujúca právna zrozumiteľnosť nariadenia o preprave odpadu, ako aj nedostatok spoločných pravidiel na úrovni EÚ týkajúcich sa spôsobu vykonávania inšpekcií prepravy odpadu oslabujú snahu o presadzovanie uvedeného nariadenia?</PARA><PARA>Aké právne kroky plánuje Komisia podniknúť, aby vyriešila nedostatky nariadenia o preprave odpadu?</PARA><PARA>Súhlasí Komisia s tým, že je nutné zrevidovať nariadenie o preprave odpadu, aby sa zvýšila jeho účinnosť, najmä pokiaľ ide o požiadavky týkajúce sa inšpekcií uvedené v článku 50 nariadenia?</PARA><PARA>Domnieva sa Komisia, že prijatie osobitných spoločných usmernení EÚ v oblasti environmentálnych inšpekcií prepravy odpadu by spoločne s novými právnymi predpismi mohlo poskytnúť donucovacím orgánom pevný základ na riadne vykonávanie a presadzovanie nariadenia o preprave odpadu?</PARA><PARA>Súhlasí Komisia s tým, že usmernenia by umožnili zhromažďovanie, analýzu a výmenu porovnateľných údajov, čo by mohlo výrazne pomôcť pri riešení problematiky nadnárodnej environmentálnej trestnej činnosti spojenej s nezákonnou prepravou odpadu?</PARA></CONTENT></QUEST>