<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2006-0128">O-0128/06</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="2000">Daniel Varela Suanzes-Carpegna</PERSON> v mene <COMMITTEE COMMID="810">Výboru pre medzinárodný obchod</COMMITTEE></TI-AUTHOR><TI-DEST>Komisii</TI-DEST></TI><OBJECT OBJID="OBJ0128">Vec: Opätovné prerokovanie Dohody o vládnom obstarávaní (DVO)</OBJECT><CONTENT><PARA>Mnohostranná Dohoda o vládnom obstarávaní (DVO) dohodnutá v rámci WTO nadobudla platnosť 1. januára 1996. </PARA><PARA>Hoci dohoda má ohraničenú pôsobnosť i počet účastníkov (36), zohráva podstatnú úlohu v tom, aby boli záležitosti verejného obstarávania (tovar, služby a stavebné zmluvy) čo najviac otvorené zahraničnej konkurencii a aby boli zabezpečené transparentné, čestné a nediskriminujúce podmienky  pre súkromných účastníkov výberového konania.</PARA><PARA>DVO je niekoľko rokov predmetom viacerých rokovaní, ktorých cieľom je vylepšiť jej ustanovenia a dosiahnuť čo najširší rozsah jej pôsobnosti medzi všetkými stranami na základe reciprocity. V tejto súvislosti sa v súčasnosti zvažujú pozmeňujúce a doplňujúce návrhy a v Ženeve prebieha postup podávania požiadaviek a ponúk s cieľom dosiahnuť dohodu k začiatku roku 2007.</PARA><PARA>Mohla by Komisia vysvetliť, aké boli hlavné priority EÚ pri tomto opätovnom rokovaní a či je isté, že tieto ciele sa dosiahnu?</PARA><PARA>Mohla by Komisia uviesť, aký druh ponúk predložila v mene EÚ svojim rokovacím partnerom a v akom rozsahu by sa trhy verejného obstarávania EÚ mohli otvoriť zahraničnej konkurencii v dôsledku tohto opätovného rokovania?     </PARA><PARA>Mohla by Komisia uviesť, aký druh požiadaviek predložila v mene EÚ svojim rokovacím partnerom a v akom rozsahu sa trhy verejného obstarávania príslušných krajín mohli otvoriť v dôsledku tohto opätovného rokovania?     </PARA><PARA>Domnieva sa Komisia, že DVO je vyvážená dohoda a že spoločnosti EÚ majú taký prístup na zahraničné  trhy s verejným obstarávaním – najmä na trhy našich hlavných obchodných partnerov – ktorý je porovnateľný s otvorenosťou trhov s verejným obstarávaním EÚ pre zahraničné spoločnosti? </PARA><PARA>Mohla by Komisia uviesť, či sa v tomto prerokovávaní DVO podnikli osobitné kroky na zabezpečenie lepšieho prístupu európskych malých a stredných podnikov (MSP) k trhom verejného obstarávania?</PARA><PARA>Mohla by Komisia uviesť, aký vplyv na súčasné rokovania bude mať nedávne smerovanie stanovené v oznámení s názvom Globálna Európa? na vysvetlenie: toto oznámenie predpokladá najmä zamerať sa na diskriminačné postupy s cieľom zabezpečiť rovnaké podmienky).</PARA><PARA>Mohla by Komisia uviesť, kedy a pod akými podmienkami by sa Čína mohla stať zmluvnou stranou DVO, a všeobecnejšie, aké sú perspektívy geografického rozšírenia tejto dohody na iné krajiny?  </PARA><PARA>Mohla by Komisia uviesť, aké kroky podniká na zabezpečenie toho, že prerokovaná DVO bude v  plnej miere rešpektovať záujmy rozvojových krajín, ak sa budú chcieť zúčastňovať na DVO?</PARA></CONTENT></QUEST>