<QUEST VERSION="2"><TI><TI-INTRO>Otázka na ústne zodpovedanie <QREF QID="O-2012-000050">O-000050/2012</QREF></TI-INTRO><TI-DEST><INST TYPE="COM">Komisii</INST></TI-DEST><TI-RULES-EP>článok 115 rokovacieho poriadku</TI-RULES-EP><TI-AUTHOR><PERSON ID="96835">Traian Ungureanu</PERSON>, <PERSON ID="4246">Othmar Karas</PERSON><BRK/>v mene skupiny <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000050">Vec: Stratégia pre Čierne more</OBJECT><CONTENT><PARA>V roku 2007 začala EÚ Čiernomorskú synergiu (ČS), v ktorej kvalifikovala región ako strategicky významný pre EÚ a uviedla vôľu posilniť svoju účasť v regióne. Od roku 2008 však nedošlo k pokroku vo vykonávaní, neboli predložené žiadne jasné, podrobné a aktualizované správy o vykonávaní ČS, činnosti EÚ v regióne chýba viditeľnosť a dostupné finančné zdroje sú roztrieštené.</PARA><PARA>V roku 2008 prijal Parlament uznesenie o koncepcii čiernomorskej regionálnej politiky, v ktorom vyzval, aby bola ČS posilnená na stratégiu pre Čierne more. 20. januára 2011 prijal Parlament ďalšie uznesenie o stratégii EÚ pre Čierne more<FNREF FNIDREF="FN1"/>, v ktorom uviedol niekoľko odporúčaní. Príslušnú správu s potešením privítala Komisia, ktorá uviedla, že je odhodlaná pripraviť stratégiu pre Čierne more.</PARA><PARA>1.  Pracuje Komisia na globálnej správe o súčasnom stave vykonávania ČS, ktorou by aktualizovala správu z roku 2008?</PARA><PARA>2.  Pracuje Komisia na návrhu stratégie EÚ pre Čierne more s hlavným zameraním na akčný plán ustanovujúci konkrétne ciele, prioritné opatrenia a kritériá?</PARA><PARA>3.  Môže Komisia uviesť, aké boli výsledky opatrení prijatých na zabezpečenie poskytnutia primeraných finančných a ľudských zdrojov na vypracovanie a vykonávanie stratégie pre Čierne more?</PARA><PARA>4.  Mohla by Komisia predložiť podrobnú analýzu výdavkov na regionálnu spoluprácu v regióne Čierneho mora od roku 2008 do súčasnosti?</PARA><FN FNID="FN1">  Prijaté texty, <ANCHOR ID="1" FAMILY="TA" TYPE="P7-TA" YEAR="2011" NUMBER="0025">P7_TA(2011)0025</ANCHOR>.</FN></CONTENT></QUEST>