<QUEST><TI><TI-INTRO>OTÁZKA NA ÚSTNE ZODPOVEDANIE <QREF QID="O-2010-0001">O-0001/10</QREF></TI-INTRO><TI-RULES-EP>v súlade s článkom 115 rokovacieho poriadku,</TI-RULES-EP><TI-AUTHOR>predkladajú: <PERSON ID="96952">Sylvie Guillaume</PERSON>, <PERSON ID="4519">Claude Moraes</PERSON> a <PERSON ID="96990">Carmen Romero López</PERSON>, v mene skupiny <GRPOL GRPOLID="2949">S&amp;D</GRPOL></TI-AUTHOR><TI-DEST>Komisii</TI-DEST></TI><OBJECT OBJID="OBJ0001">Vec: Dohody o readmisii medzi EÚ a tretími krajinami</OBJECT><CONTENT><PARA>Európska únia doteraz podpísala 11 dohôd o readmisii s Hong Kongom, Srí Lankou, Macaom, Albánskom, Ruskom, Ukrajinou, Bosnou a Hercegovinou, Čiernou horou, Bývalou juhoslovanskou republikou Macedónsko, Srbskom a Moldavskom. O iných dohodách, konkrétne s Marokom, sa stále rokuje. Dvanásta dohoda bola podpísaná 26. októbra 2009 s Pakistanom, ale bez toho, aby sa oficiálne konzultovalo s Európskym parlamentom. Zdá sa, že z týchto dohôd sa stal nástroj na „riešenie prílivu“ nelegálnych migrantov.</PARA><PARA>Môže Komisia poskytnúť informáciu o počte osôb navrátených do krajín pôvodu alebo o počte tranzitov vykonaných v rámci týchto dohôd o readmisii v príslušných kategóriách, ako aj o vyhliadkach na integráciu týchto osôb po ich návrate? </PARA><PARA>Má Komisia v úmysle užšie spolupracovať s týmito krajinami s cieľom koordinovať migračné toky v krajine pôvodu?</PARA><PARA>Plánuje Komisia revidovať tieto dohody s cieľom zohľadniť vývoj situácie v oblasti ľudských práv v týchto krajinách, v ktorých dochádzalo – a niekedy stále dochádza – k ich porušovaniu? </PARA><PARA>Plánuje do nich Komisia zahrnúť podobné zábezpeky a záruky ako do pôvodných dohôd EÚ o readmisii zamerané na bezpečnosť navrátených migrantov v prípadoch, keď sú uzatvorené ďalšie dohody s tranzitnými a/alebo tretími krajinami (aby sa zohľadnil tzv. domino efekt)?</PARA><PARA>A na záver, nemala by Európska komisia zohľadniť skutočnosť, že Európsky parlament musí zohrávať dôležitú úlohu v rokovaniach týkajúcich sa záležitostí nelegálnej migrácie, teda oblasti, v ktorej vystupuje ako spoluzákonodarca?</PARA></CONTENT></QUEST>