<QUEST VERSION="2"><TI><TI-INTRO>Otázka na hodinu otázok <QREF QID="H-2010-0381">H-0381/2010</QREF></TI-INTRO><TI-DEST><INST TYPE="CS">Rade</INST></TI-DEST><TI-SESSION>Schôdza: septembra I 2010</TI-SESSION><TI-RULES-EP>článok 116 rokovacieho poriadku</TI-RULES-EP><TI-AUTHOR><PERSON ID="96768">Enrique Guerrero Salom</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ0381">Vec: Prístup k vode a základným hygienickým službám ako všeobecné právo</OBJECT><CONTENT><PARA>Jedným z cieľov obsiahnutých v rozvojovom cieli tisícročia č. 7 je do roku 2015 znížiť na polovicu podiel osôb, ktoré nemajú udržateľný prístup k pitnej vode a základným hygienickým službám. Tento problém je úzko spojený s právom na zdravotnú starostlivosť, vzdelávanie, potravu, oblečenie, bývanie a prácu. Asi milión osôb však nemá prístup k pitnej vode, viac ako dve a pol miliardy osôb nemá prístup k hygienickým službám a každých osem sekúnd zomiera jedno dieťa na choroby spojené s vodou. Podľa Svetovej banky v roku 2030 presiahne všeobecný dopyt po vode ponuku o asi 40 %.</PARA><PARA>Domnieva sa Rada, že uznanie prístupu k pitnej vode a základným hygienickým službám za všeobecné ľudské právo môže prispieť k zlepšeniu tejto situácie?</PARA><PARA>Má Rada v úmysle podporiť rezolúciu s názvom Ľudské právo na vodu a hygienické služby, ktorá je v procese skúmania vo Valnom zhromaždení Organizácie Spojených národov, a vyvinúť úsilie zamerané na jej prijatie?</PARA></CONTENT></QUEST>