<QUEST><TI><TI-INTRO>OTÁZKA NA ÚSTNE ZODPOVEDANIE S ROZPRAVOU <QREF QID="O-2008-0109">O-0109/08</QREF></TI-INTRO><TI-RULES-EP>v súlade s článkom 108 Rokovacieho poriadku,</TI-RULES-EP><TI-AUTHOR>ktorú položil <PERSON ID="28409">Raül Romeva i Rueda</PERSON> a <PERSON ID="28234">Angelika Beer</PERSON>, v mene skupiny <GRPOL GRPOLID="1107">Verts/ALE</GRPOL>, <PERSON ID="28249">Tobias Pflüger</PERSON>, v mene skupiny <GRPOL GRPOLID="1106">GUE/NGL</GRPOL>, <PERSON ID="28616">Ģirts Valdis Kristovskis</PERSON>, v mene skupiny <GRPOL GRPOLID="1108">UEN</GRPOL>, <PERSON ID="1263">Elmar Brok</PERSON></TI-AUTHOR><TI-DEST>Rade</TI-DEST></TI><OBJECT OBJID="OBJ0109">Vec: Nutnosť prijatia spoločnej pozície v súvislosti s kódexom správania EÚ o vývoze zbraní</OBJECT><CONTENT><PARA>Napriek skutočnosti, že návrh spoločnej pozície, na základe ktorého sa má stať kódex správania EÚ o vývoze zbraní právne záväzným, je pripravený na schválenie Európskou radou od roku 2005 (text bol pripravený počas holandského predsedníctva a schválila ho pracovná skupina COARM, no zablokoval ho COREPER, ref. č. 10569/05, 28.6.2005), sa pre politický odpor Francúzska do začiatku francúzskeho predsedníctva neuskutočnil žiadny pokrok. Francúzske predsedníctvo však prisľúbilo v priebehu svojho predsedníctva zmeniť svoj postoj a proces dokončiť. Koncom septembra 2008 sa však zdá, že k žiadnemu pokroku nedôjde. Medzitým bol Parlament vyzvaný, aby sa vyjadril k dvom návrhom smernice o obchode s výrobkami na účely obrany v rámci Spoločenstva, z ktorých jeden navrhuje „zjednodušenie podmienok pre transfery výrobkov na účely obrany v rámci Spoločenstva“.</PARA><PARA>1. Predloží francúzske predsedníctvo túto tému Rade pre všeobecné záležitosti na schválenie? Ak nie, prečo?</PARA><PARA>2. Súhlasí Rada s tým, že pokrok v súvislosti so zavedením uvedených smerníc nemožno dosiahnuť, pokiaľ sa kódex správania EÚ nestane právne záväzným nástrojom, ako to predpokladá návrh spoločnej pozície?</PARA></CONTENT></QUEST>